Home / Bantuan

Kemaskini BKM 2022 (Update Akaun Bank, No Telefon & Status Bujang)

Sekiranya anda adalah salah seorang penerima yang layak secara automatik, anda tidak perlu daftar Bantuan Keluarga Malaysia lagi di laman web bkm.hasil.gov.my. Walau bagaimanapun, anda perlu kemaskini BKM bermula 1 Januari 2022. Sila jangan buat lambat-lambat kerana tarikh tutup untuk proses pengemaskinian ialah 31 Januari 2022.
Ingat, jika ada perubahan sahaja baru perlu kemaskini. Jika tidak ada apa-apa perubahan, biarkan sahaja. Selepas selesai urusan kemaskini, jangan lupa untuk buat semakan BKM bagi mengetahui status kelulusan dan bayaran Bantuan Keluarga Malaysia.
Apa yang perlu dikemaskini dalam BKM 2022?
Secara amnya, cara kemaskini BKM ini adalah berdasarkan berikut adalah beberapa maklumat penting yang anda boleh update di bkm.hasil.gov.my
Nombor akaun bank terbaru

Ini adalah bahagian yang paling penting sekali dalam kemaskini BKM 2022
Jika anda ingin tukar akaun bank baru, contohnya dari CIMB ke Maybank, sila kemaskini
Sila ambil maklum bahawa jika akaun bank tidak aktif, duit bantuan tidak dapat dimasukkan

Status perkahwinan terkini

Jika status terkini anda adalam sudah berkahwin, sila kemaskini BKM
Jika status terkini anda adalah bercerai atau berpisah, jangan lupa kemaskini Bantuan Keluarga Malaysia
Bagi BKM Bujang, tidak perlu buat apa-apa jika status masih lagi bujang.
Kegagalan untuk kemas kini ruangan ini akan menyebabkan duit bantuan tidak masuk seperti yang sepatutnya
Contohnya, jika anda sudah berkahwin tetapi dalam BKM masih lagi bujang, ada kemungkinan wang yang akan diterima lebih kecil nilainya

Nombor telefon terbaru

Jika anda ada menukar nombor telefon baru, anda perlu mengemaskini BKM
Jika gagal untuk kemaskini BKM dengan nombor telefon yang baru, ada kemungkinan anda tidak akan terima SMS dan notifikasi berkenaan pembayaran dan lain-lain lagi perkara yang penting.

Maklumat anak terkini

Ini hanya untuk yang sudah berkeluarga sahaja
Jika jumlah anak bertambah; contohnya dari 1 kepada 2; anda perlu mengemaskini BKM juga
Data ini penting untuk pihak kerajaan menyalurkan duit bantuan yang sepatutnya

Selepas mengikuti panduan dan cara kemaskini zbkm ini; dan hanya selepas proses kemaskini diterima oleh pihak LHDN, barulah anda boleh buat semakan BKM 2022 untuk melihat status samada lulus atau tidak apabila dibuka kelak.

Kenapa perlu kemaskini BKM 2022?
Tidak ada maklumat yang kekal sepanjang zaman. Pasti ada perubahan. Jadi proses kemaskini BKM ini perlu dilakukan bagi memastikan setiap data pemohon adalah konsisten dan terkini.
Bagi pihak kerajaan, data pemohon yang terkini penting bagi merancang bantuan-bantuan pada masa akan datang. Tambahan lagi, jika data dikemaskini dengan baik, diharapkan agar semasa proses untuk check bayaran BKM nanti tidak akan ada apa-apa masalah.
Sekiranya anda mempunyai masalah untuk log masuk BKM untuk mengemaskini maklumat, boleh cuba untuk reset kata laluan BKM.

Cara kemaskini BKM 2022
Jika anda boleh login BKM, ini bermakna ada boleh kemaskini BKM. Ikuti langkah-langkah seperti di bawah:

Layari laman web https://bkm.hasil.gov.my
Klik butang LOG MASUK BKM di bahagian atas skrin
Untuk direct link, klik https://bkm.hasil.gov.my/Account/Login
Login dengan memasukkan No MyKad / ID Pengguna
Semak maklumat peribadi anda seperti nombor akaun bank, nombor telefon bimbit, status perkahwinan, bilangan anak dan lain-lain yang berkaitan
Jika semuanya sama dan tidak ada perubahan, jangan buat apa-apa. Abaikan.
Jika ada perubahan, sila edit dan buat pindaan berdasarkan maklumat terkini
Tekan butang Simpan
Selesai

Akhir kata
Semoga Bantuan Keluarga Malaysia ini dapat meringakan beban kita semua pada tahun 2022 ini. Ingat, walaupun anda sudah layak, cepat-cepat semak maklumat dan buat kemaskini BKM 2022 jika perlu. Jangan lambat-lambat, takut tak sempat.
Yang penting, tak perlu tanya bila tarikh BKM masuk. Sama-sama kita tunggu pengumuman bayaran BKM. Terakhir, sila buat rayuan Bantuan Keluarga Malaysia sekiranya permohonan anda TIDAK LULUS.

Semoga dipermudahkan segala urusan kita semua.


Home / Bantuan

Daftar BKM 2022 (Permohonan Bantuan Keluarga Malaysia)

Bagi mana-mana individu yang layak menerima Bantuan Keluarga Malaysia, anda perlu daftar BKM bermula 1 Januari 2022. Sila jangan buat lambat-lambat kerana tarikh tutup untuk permohonan dan kemaskini BKM ialah 31 Januari 2022. Sila log masuk BKM dan selesaikan segala urusan permohonan sebelum tarikh tutup yang tertera.
Selepas siap mendaftar, sila ikuti laman Facebook LHDN untuk mengetahui tarikh bila boleh semak status kelulusan BKM.
Kenapa perlu daftar BKM 2022?
Menurut Menteri Kewangan, Tengku Datuk Seri Zafrul Tengku Abdul Aziz, pendaftaran ini adalah bertujuan untuk memastikan tiada sesiapa yang terlepas daripada menerima bantuan BKM ini. Bagi mana-mana individu yang masih lagi belum ada nama dalam database bantuan kerajaan, anda perlu ambil peluang ini.

Berapa jumlah bantuan BKM 2022 ini?
Menurut Tengku Datuk Seri Zafrul Tengku Abdul Aziz lagi, lebih 9.6 juta penerima bantuan akan mendapat bantuan yang berjumlah 8.2 bilion. Jumlah baru BKM ini lebih tinggi daripada bantuan BPR yang diberikan pada tahun 2021.

Siapa yang layak automatik untuk Bantuan Keluarga Malaysia 2022 ini?
Ini adalah satu berita baik. Pasti ada pemohon BPR dan BKC yang mendapat status tidak lulus atas alasan menerima GKP pada tahun lalu. Jadi, mana-mana individu yang tidak lulus atas alasa menerima Geran Khas Prihatin, permohonan anda akan dibawa secara automatik ke dalam sistem BKM.
Namun, layak bukan bermakna lulus. Permohonan tersebut masih lagi perlu disemak silang atau cross check mengikut syarat-syarat yang ditetapkan.

Alhamdulillah, sekurang-kurangnya ada peluang diberikan. Lulus atau tidak itu perkara kedua.

Data apa lagi yang akan dibawa ke dalam BKM?
Ada pelbagai data dari agensi kerajaan akan dibawa masuk ke dalam sistem Bantuan Keluarga Malaysia untuk disemak silang bagi membolehkan anda daftar BKM dengan lebih mudah. Ini adalah penting bagi pihak kerajaan untuk menyemak pemohon sedia ada yang telah menerima pelbagai bantuan lain.
Antaranya, BKM akan menggunakan data daripada e-Kasih, bantuan Jabatan Kebajikan Masyarakat (JKM), penghuni Perumahan Awam, penghuni Perojek Perumahan Rakyat di bawah DBKL dan juga data daripada Kementerian Perumahan dan Kerajaan Tempatan.

Selain itu, data yang akan disemak silang adalah kelayakan Orang Asli yang akan diambil dari Jabatan Kemajuan Orang Asli (JAKOA). Tidak dilupakan, orang homeless atau gelandangan yang berdaftar dengan Kementerian Pembangunan Wanita, Keluarga dan Masyarakat (KPWKM) dan Dewan Bandaraya Kuala Lumpur (DKBL) akan diberikan bantuan juga.
Bukan itu sahaja, bantuan BKM 2022 ini lebih meluas. Ibu tunggal yang berdaftar dengan KPWKM juga boleh memohon. Terakhir, penerima Skim Insurans Pekerjaan Pertubuhan Keselamatan Sosial (PERKESO) dan penerima zakat atau Baitulmal di Selangor dan Kuala Lumpur juga layak untuk membuat permohonan bantuan BKM ini.
Orang bujang jangan risau, masih lagi ada bantuan BKM untuk orang bujang.

Macam mana nak daftar BKM?
Sekiranya anda adalah salah seorang individu yang layak, anda boleh buat permohonan melalui laman web rasmi BKM. Ikuti langkah-langkah seperti di bawah:

Layari laman web https://bkm.hasil.gov.my
Klik butang Permohonan Baharu di bahagian bawah skrin
Masukkan Maklumat Pemohon seperti dipinta
Sertakan Dokumen Sokongan seperti dipinta
Sila buat Pengesahan
Akhir sekali, Hantar permohonan tersebut
Selesai

Akhir kata
Pasti ada yang bertanya, “Bila tarikh BKM masuk akaun dan bila akan dapat pembayaran yang sepatutnya?”.
Sabar.

Kita selesaikan dahulu bab pendaftaran. Bab pembayaran BKM nanti, tahulah pihak LHDN buat kerja mereka. Kita cuma perlu berdoa agar Allah permudahkan urusan permohonan bantuan kita.
Semoga Bantuan Keluarga Malaysia ini dapat membantu kita semua pada tahun 2022. Walaupun tidak banyak mana, setidak-tidaknya dapat mengurangkan beban keluarga.
Cepat-cepat daftar BKM 2022. Jangan lambat-lambat, takut tak sempat.
Semoga dipermudahkan semuanya.


Home / Finance

Cara Buat Duit Dengan TikTok (Dapat Gaji Bulanan)

Ramai orang tertanya-tanya, macam mana cara buat duit dengan TikTok? Pertanyaan yang lebih popular, betul ke memang boleh buat duit macam YouTube dan hidup senang lenang?
Ini jawapan ringkas. Ya, memang boleh jana pendapatan dengan menjadi content creator TikTok. Lebih kurang sama macam YouTube juga. Kedua-duanya bukan scam. Ada yang memang buat kerja full-time dan mendapat gaji bulanan daripada pekerjaan ini.
TikTok merupakan salah satu platform atas talian yang popular dalam kalangan masyarakat di seluruh dunia. Platform berdasarkan paparan video singkat ini digunakan untuk mempamerkan pelbagai maklumat, bakat, dan juga tahap kreativiti seseorang. Bahkan, tahap penyebaran yang tinggi di TikTok mewujudkan kemungkinan untuk mana-mana individu supaya boleh menjana pendapatan tersendiri. Anda boleh pertimbangkan langkah-langkah berikut untuk memudahkan usaha ini.
Pilih niche tersendiri dalam TikTok
Ada banyak cara untuk buat duit dengan TikTok. Pertama sekali, wujudkan pengkhususan dalam video anda.  Pengkhususan atau niche ini penting kerana ia akan menarik minat audience tertentu sahaja. Janganlah buat video yang target semua orang.
Video yang mempamerkan pengkhususan yang unik dan tersendiri menarik minat penonton yang mempunyai tahap minat yang sama. kemudian, kumpulkan sekurang-kurangnya 100,000 pengikut di TikTok. Andai ini berjaya, anda boleh mewujudkan kerjasama dengan syarikat-syarikat yang berminat untuk mendapatkan khidmat anda untuk mempromosikan produk mereka, di samping mendapatkan tajaan yang lumayan.
Contohnya, jika anda jenis yang pandai melukis, anda boleh buat video melukis di TikTok. Sebelum itu, anda perlu buat kajian tentang lukisan apa yang menarik minat orang ramai di luar sana. Tidak perlu khususkan Malaysia sahaja. Jika anda pandai melukis anime atau manga, anda berpeluang mengumpul peminat dari pelbagai negara seperti Amerika Syarikat, Jepun, United Kingdom dan macam-macam lagi.
Contoh yang lain, jika anda mahir guna Canva, anda boleh berkongsi cara-cara untuk membuat design yang cantik. Ramai orang nak tahu macam mana nak design logo, cover produk, kad anniversary, kad hari jadi dan macam-macam lagi.  Anda boleh kongsi tips yang tak ramai orang tahu. Kalau anda kongsi ikhlas dari hati dan tak kedekut ilmu, anda akan dapat lebih ramai followers.
Bagaimana cara lain untuk buat duit dengan TikTok?
Selain itu, anda juga boleh mengiklankan produk anda yang tersendiri, atau produk syarikat yang menjadi rakan kongsi anda. Pameran video yang kreatif dan menarik minat, memudahkan pembeli untuk melawat laman anda di TikTok dan membantu dalam meningkatkan jumlah penonton. Lebih tinggi jumlah penonton, lebih tinggi peluang anda untuk menjadi rakan kongsi dalam mempromosikan produk syarikat. Sekiranya anda mempunyai bisnes yang tersendiri, anda boleh ambil peluang ini untuk mempromosikan produk anda kepada pengikut dan penonton video anda, bahkan anda juga boleh adakan perjanjian dengan pengguna lain untuk mempromosikan produk anda.

Sebagai seseorang yang bergantung kepada penonton, anda digalakkan untuk berhubung dengan penonton secara tak langsung melalui video anda untuk menggalakkan lebih ramai pengguna menjadi pengikut anda. Selain itu, anda juga boleh mendapatkan sumbangan derma daripada penonton anda dalam bentuk hadiah yang boleh ditukarkan ke duit sebenar. Tambahan pula, anda juga boleh jual akaun TikTok yang mempunyai pengikut yang ramai kepada pihak yang berminat. Lebih ramai pengikut yang dimiliki sebuah akaun, lebih tinggi nilainya untuk dijual.

Akhir kata
Kesimpulannya, terdapat pelbagai cara untuk seseorang buat duit di TikTok memandangkan ia platform yang mudah untuk diakses dan mudah untuk disebarkan.
Semoga perkongsian ini dapat membuka minda anda untuk menjana pendapatan melalui TikTok dan diharapkan agar kewangan anda juga menjadi semakin kukuh.


Home / Travel

6 Tempat Minum Petang di Shah Alam (Memang Layan)

Anda mencari tempat minum petang di Shah Alam yang best? Yelah, dah lama meronda di tempat menarik di Shah Alam, badan pun dah penat, mesti anda tercari-cari di mana. Jom kita tengok di mana lokasi nak minum petang di sini. Ada beberapa tempat yang mesti anda pergi jika anda singgah di sini.
Tempat minum petang di Shah Alam
1. Fradoo ABC Special
Petang yang panas memang sangat sesuai kalau pekena ABC. Lebih-lebih lagi jika dah penat seharian berjalan dan shopping di Shah Alam. Fradoo ABC Special memang antara lokasi popular di kalangan warga Shah Alam untuk menyejukkan tekak. Terdapat lebih kurang 10 jenis ABC, memang pening nak pilih yang mana satu nak minum.
Antara menu ABC yang menjadi pilihan ialah ABC Milo, ABC Classic, ABC Special dan banyak lagi. Yang bestnya di sini, gerai ini turut menyediakan ABC Cendol, jadi tidaklah anda pening nak makan ABC atau cendol! Anda tidak perlu risau akan kualiti ABC di sini kerana gerai ini telah wujud 15 tahun yang dahulu dan sentiasa penuh, pastinya gerai ini memberikan kualiti yang terbaik untuk pengunjung.
Tidak sukar untuk mencari gerai ini. Anda hanya perlu pergi ke medan selera di Seksyen 2 dan boleh cari kedai bernombor 14. Kedai ini dibuka bermula 9 pagi sehingga 12 tengah malam.

2. Kueh Cafe
Tempat minum petang di Shah Alam yang harus anda kunjungi jika anda penggemar kuih tempatan ialah di Kueh Cafe. Terletak di Seksyen 13, cafe ini menawarkan pelbagai jenis kuih tempatan, seiring dengan namanya. Antara kuih yang terdapat di kafe ini ialah kuih keria, ketayap, kek lapis, kuih seri muka dan bermacam lagi. Kuih-kuih di sini memang dijamin dengan kesedapannya dan cukup rasa, susah juga nak jumpa kuih sedap sekarang. Jadi kami memang sangat recommend kafe ini untuk penggemar kuih tradisional.
Jika anda bukan penggemar kuih, di sini juga terdapat menu selain kuih seperti nasi lemak, nasi kerabu, mi kari dan lain-lain. Sedap juga hidangan yang disediakan ini. Anda juga tidak perlu risau jika datang dalam bilangan yang ramai kerana kafe ini cukup luas gabungan dua buah kedai dan dekor dalamannya juga unik yang mengenakan gaya industrial.
Kafe ini dibuka setiap hari dari jam 10 pagi hingga 10 malam.

3. Nasi Bukit Padang Jawa
Waktu petang kalau nak makan nasi agak susah kerana kebiasaannya kedai lauk tengah hari sudah mula tutup, dan masakan panas pula agak lewat dibuka. Jadi kami kongsikan Restoran Nasi Bukit Padang Jawa bagi anda yang inginkan nasi di waktu petang. Menariknya di sini, saiz hidangan yang disediakan memang banyak dan membukit seperti namanya, baru puas hati kan tambah-tambah lagi jika perut memang sedang berkeroncong.
Walaupun saiz hidangan yang memang banyak, harga menu di sini tidaklah terlalu mahal, sangat berbaloi dengan harganya. Jika anda bukan jenis selera besar, dinasihatkan untuk berkongsi sahaja untuk elakkan pembaziran.
Selain nasi goreng yang membukit, anda juga boleh menikmati menu lain seperti set nasi kambing, nasi ayam penyet dan nasi ayam. Kambing bakar di restoran ini juga agak terkenal dengan kesedapannya.

4. Cendol dan Laksa UNISEL
Antara tempat minum petang di Shah Alam yang agak terkenal ialah di sini. Lokasinya terletak di atas bukit berhampiran UNISEL Seksyen 7 Shah Alam menjadikannya lokasi tumpuan pelajar UNISEL dan UiTM. Laksa utara yang dihidangkan di sini memang sedap, laksa yang pedas di samping cendol yang manis dan pekat menjadikannya kombo yang padu dan wajib dicuba.
Apa yang menariknya di sini, lokasinya yang agak tinggi menjadikan kawasan ini berangin. Sambil makan sambil layan angin dan view sekitar. Syok juga kan.

5. Rojak dan Cendol Shah Alam
Jika di Seksyen 2 anda boleh menikmati pelbagai jenis hidangan ABC, di Seksyen 24 pula anda boleh menikmati sekitar 100 jenis rasa cendol. Wah banyaknya! Selepas penat berjalan-jalan di Shah Alam, boleh isi perut dengan cendol pula.
Antara menu cendol di sini yang menjadi pilihan ialah cendol marshmellow, cendol madu, cendol buah tin dan paling popular mestilah cendol durian. Jika anda teringinkan cendol durian pada bukan musimnya, di sinilah lokasi yang perlu anda terjah.
Kedai di Medan Selera Seksyen 24 ini beroperasi setiap hari kecuali Isnin bermula 12 tengah hari sehingga 12 tengah malam.

6. Eat & Repeat
Jika anda tak tahu nak makan atau minum apa untuk minum petang, kami sarankan untuk anda singgah ke restoran Eat & Repeat yang terletak di Pusat Komersil Seksyen 7  ini. Konsepnya ala-ala Boat Noodle, di mana hidangan yang disediakan dalam satu mangkuk kecil dengan harga RM1.90 sahaja.
Menu di sini terdapat pelbagai seperti mi hailam, nasi ayam cincang, nasi paprik dan banyak lagi. Jika anda hanya inginkan pencuci mulut, di sini juga terdapat ais krim pelbagai perisa. Boleh pilih sahaja mengikut citarasa anda, harga pun murah!

Akhir kata
Sekian, tempat minum petang di Shah Alam untuk anda singgah.

Anda tidak tahu nak kemana untuk bergambar di Shah Alam? Kami ada kongsikan tempat bergambar di Shah Alam yang memang cantik dan menarik.


Home / Travel

12 Tempat Mandi Manda di Selangor (Port Lepak Tepi Sungai 2022)

Selangor adalah antara negeri yang sangat padat di Malaysia kerana ia mengelilingi ibu negara Malaysia iaitu Kuala Lumpur. Kalau nak tahu, Wilayah Persekutuan Kuala Lumpur dan Putrajaya berasal dari tanah Selangor. Itu yang kadang-kadang, banyak tempat yang agak mengelirukan sama ada ia di bawah Selangor atau Kuala Lumpur. Walaupun negerinya mempunyai kepadatan penduduk yang tinggi, Selangor masih lagi mengekalkan kehijauan muka buminya. Sebenarnya, ada banyak air terjun di Selangor yang orang tak tahu; dan banyak juga tempat menarik yang boleh untuk berkelah untuk mereka yang memang berada ke Selangor. Lebih-lebih lagi, tempat mandi manda di Selangor; yang boleh menyegarkan badan, setelah penat bekerja pada hari biasa. Jika ada khemah, boleh bawa sekali kerana ini juga antara tempat berkelah di Selangor yang menarik.
Jangan bimbang, semuanya percuma. Hanya perlu modalkan makanan, barangan berkhemah, berkelah dan BBQ jika perlu. Cuma anda perlu bertanya samada BBQ dibenarkan atau tidak. Bimbang tidak boleh kerana akan mengotorkan kawasan sekitar.
Tempat mandi manda di Selangor
1. Air Terjun Serendah
Air Terjun Serendah menjadi tempat tumpuan orang ramai untuk berkelah dan bersantai bersama-sama ahli keluarga.
Semua orang akan menyenangi suasana kawasan air terjun yang dikelilingi kehijauan hutan yang sangat mendamaikan. Bunyi air terjun sahaja boleh menjadi terapi diri. Ditambah pula dengan haiwan hutan di sekeliling. Sangat sesuai untuk mereka yang ingin merehatkan minda sementara lari daripada kesibukan hiruk pikuk kota.
Antara yang menarik lagi di sini, pengunjung boleh mengenali perkampungan orang asli moden, sekali gus dapat melihat rutin dan kehidupan penduduk asal di sini. Di sepanjang perjalanan yang melalui jalan-jalan kecil, berdirinya rumah-rumah orang asli ini.
Seronok melihat mereka hidup dalam kesederhanaan.
2. Air Terjun Sungai Kanching
Tidak pasti dalam kawasan Selayang atau Rawang. Yang penting, mudah sahaja untuk pergi ke sini. Nampak signboarddari tepi jalan utama. Jangan risau, ada tempat persalinan dan tandas di atas. Cuma pastikan untuk menjaga barang masing-masing kerana banyak monyet berkeliaran.
Modal cuma parking dan yuran untuk masuk. Tidak ingat berapa, tapi tidaklah mahal mana. Masih lagi mampu. Ada gerai-gerai jual makanan di luar. Jika tidak mahu bawa bekal sendiri, boleh juga makan di sana.
Ambil masa setengah atau satu hari untuk rekreasi di air terjun Sungai Kanching. Bukan kanak-kanak sahaja, orang dewasa juga pasti happy.

3. Air Terjun Sungai Chiling
Lokasi ini mungkin agak jauh bagi yang tinggal di Klang atau Shah Alam. Tempat ini sudah dekat dengan Bukit Fraser, sempadan Raub, Pahang. Bagi yang minat aktiviti lasak, tetapi tidak guna banyak duit, bolehlah datang ke sini. Katanya, kena lintas 6 sungai untuk sampai ke Air Terjun Sungai Chiling.
Jika ingin rasa adventure di Air Terjun Sungai Chiling, silakan rasai pengalaman menyeberang sungai pada kedalaman paras peha hingga pinggang dengan aliran air agak deras.

4. Air Terjun Sungai Gabai
Bayaran masuk cuma RM1 sahaja. Ramai orang lebih suka untuk bermain air di bahagian bawah. Bagi yang minat hiking, bolehlah mendari 300 anak tangga.

5. Air Terjun Sungai Sendat
Air terjun yang terletak di Hulu Yam ini semestinya menjadi pilihan warga kota yang ingin lari daripada kesibukan kota raya untuk mencari ketenangan. Dinasihat agar berhati-hati semasa melakukan aktiviti di sini.
Ini kerana ada kes kematian akibat lemas.

6. Air Terjun Kemensah
Kalau pergi ke Zoo Negara, singgalah ke sini. Dalam banyak-banyak tempat mandi manda, air terjun Kemensah ini merupakan antara air terjun yang paling selesa dan menarik untuk dikunjungi. Jika tidak mahu bawa khemah untuk berkelah, boleh keluarkan sedikit modal untuk tidur di chalet.

7. Jeram Sungai Congkak
Jeram Sungai Congkak merupakan antara tempat mandi-manda di Selangor yang agak popular. Antara kemudahan yang disediakan di sini ialah tapak perkhemahan, pondok untuk berehat dan kemudahan lain seperti tandas dan tempat persalinan. Air terjun ini juga terletak tidak jauh dari beberapa lokasi air terjun sekitar Hulu Langat. Jadi, anda boleh berkunjung ke sini jika tempat lain sudah penuh. Di sini pun kawasannya agak menarik untuk berkelah.

8. Jeram Sungai Tekala
Terletak lebih kurang 43km dari Kuala Lumpur, Sungai Tekala juga antara lokasi mandi-manda yang agak menarik di Selangor. Kawasan di sini dijaga agak rapi dan agak selesa. Air terjun di sini lebih sesuai untuk kanak-kanak dek kedalaman sungainya yang agak cetek. Tempat ini juga airnya kurang sejuk dan kurang deras, memang sangat sesuai jika baru nak bawa anak-anak berkenalan dengan sungai.
Hutan Rekreasi Sungai Tekala ini dibuka bermula 7 pagi sehingga 7 malam. Bayaran yang dikenakan untuk mandi hanyalah RM1 seorang. Murah sahaja kan? Terdapat banyak pondok disediakan di sini tetapi anda digalakkan datang awal kerana pondok-pondok kebiasaannya memang menjadi pilihan pengunjung, takut nanti tak dapat tempat pula.

9. Air Terjun Komanwel
Terletak di dalam Hutan Rimba Komanwel, tempat ini agak mudah dijumpai kerana papan tandanya sangat besar dan mudah dilihat dari jalan besar. Seperti taman rekreasi air terjun yang lain, kemudahan dan fasilitinya tersedia dan dijaga. Anda boleh bermandi-manda, berkelah dan melakukan aktiviti serperti berkhemah dan BBQ di sini.
Air terjun Komanwel juga merupakan lokasi yang agak sesuai untuk aktiviti lasak seperti abseiling, berakit dan lain-lain. Seronoknya! Anda boleh plan bersama kawan-kawan namun jangan lupa keselamatan juga ya.

10. Air Terjun Ulu Perdik
Bagi anda yang sukakan cabaran, anda boleh berkunjung ke Air Terjun Ulu Perdik. Untuk sampai ke sini, anda kena mendaki sejauh 2.5km selama lebih kurang 1 jam. Selepas berpeluh-peluh, terjun pula ke dalam air sungai yang sejuk. Fuh! Kawasan ini juga sangat cantik untuk berkelah, jadi jangan lepaskan peluang untuk ke sini.

11. Air Terjun Sungai Tua
Jika anda ingin berkhemah bersama kanak-kanak, kami sarankan anda ke sini. Fasilitinya amat selesa. Di sini terdapat tandas yang besar dan banyak serta surau yang bersih. Pondok untuk berkhemah juga sangat dekat berhampiran tandas dan selesa. Kedudukannya juga tidak jauh dari sungai. Jadi amat sesuai untuk berkhemah di sini.
Kawasan ini juga dijaga rapi. Setiap pagi pekerja pembersihan akan datang untuk mengutip sampah dan mengosongkan tong sampah. Namun anda perlu berhati-hati kerana apabila tiba waktu petang dan pengunjung sudah berkurang, monyet akan datang untuk mencari makan.

12. Air Terjun Templer Park
Terletak berhampiran Rawang, air terjun ini memberikan anda salah satu nikmat alam semulajadi, terutamanya jika sudah penat dan stress menghadap kerja. Air terjun yang mempunyai 7 tingkat ini mempunyai penariknya yang sendiri yang memberikan kedamaian kepada sesiapa yang berkunjung.
Hutannya yang tebal mampu memberikan kesejukan dan anda pasti tidak akan merasa tempat ini tidaklah jauh dari hiruk pikuk kota raya. Di sini juga terdapat haiwan liar yang memberikan anda feel seperti sedang bercuti di hutan, tidak hairanlah air terjun ini menjadi tempat pilihan warga Selangor untuk bermandi-manda.

Akhir kata
Bukan setakat tempat mandi manda di Selangor, sebenarnya ada banyak lagi tempat menarik di Selangor yang percuma. Cuma tak banyak yang mendapat perhatian netizen, dan dikongsikan di Internet. Informasi tentang tempat mandi manda seperti ini, tidak banyak dijumpai. Terima kasih Selangorkini kerana sudi berkongsi.
Apa-apa pun, hati-hati jika pergi ke tempat sebegini. Jangan buat perkara yang bukan-bukan. Kalau rasa tak sesuai untuk anak-anak, boleh cuba tempat menarik di Selangor untuk kanak-kanak yang mempunyai aktiviti indoor.
Semoga bermanfaat.


Home / Travel

16 Tempat Menarik Di Kluang (Makan dan Jalan-jalan)

Anda ingin bercuti ke Kluang dan mencari tempat menarik di Kluang? Jika ya, teruskan membaca di sini kerana kami ada kongsikan senarainya untuk anda.
Sebelum itu, kami kongsikan sedikit info mengenai Kluang. Kluang merupakan sebuah bandar di Johor yang terletak kira-kira 105km dari Johor Bahru. Tahukah anda, Bandar Kluang ini mendapat nama daripada perkataan Melayu iaitu ‘keluang’, iaitu sejenis kelawar besar atau dikenali sebagai kelawar buah. Haiwan ini terdapat di Kluang dalam bilangan yang banyak pada berpuluh tahun yang lalu, tetapi sudah hampir tiada lagi dek kerana aktiviti pemburuan dan pemusnahan habitat semulajadinya.
Jadi, anda sudah tahu sebanyak sedikit tentang Kluang, jadi jom tengok tempat menarik di Kluang yang boleh anda kunjungi sekiranya anda bercuti di Kluang.
Tempat menarik di Kluang

1. Hutan Lipur Gunung Belumut
Bagi anda yang gemarkan alam semulajadi, jom berkunjung ke Gunung Belumut ini. Hutan lipur ini terletak 32km dari Bandar Kluang melalui Jalanraya Kluang-Mersing. Bagi pendaki, anda perlu menaiki kenderaan pacuan empat roda melalui jalan balak atau berjalan kaki melalui denai.
Bukan pendaki? Jangan risau. Di kaki gunung ini terdapat air terjun yang sejuk dan nyaman yang memang menjadi tarikan pengunjung. Air terjun di sini mempunyai air yang jernih dan cantik, jadi dah alang-alang anda di Kluang, rugilah kalau tak datang ke sini.
Nama gunung ini diberikan sempena dengan keadaan batu-batu di gunung ini yang licin dan berlumut, jadi anda dinasihatkan untuk berhati-hati ya terutama berdekatan dengan air terjun.

2. UK Farm Agro Resort
Seterusnya, tempat menarik di Kluang ialah UK Farm Agro Resort. Terletak lebih kurang 15km dari Pekan Ayer Hitam, ladang yang bertaraf antarabangsa ini seharusnya menjadi tempat yang wajib anda lawati jika anda ke Kluang, Johor. UK Farm ini terdiri daripada beberapa gabungan ladang-ladang di bawah pemantauan Kementerian Pertanian Malaysia. Ladang yang berkeluasan 100 ekar ini mempunyai kambing dan bebiri sebanyak 4000 ekor. Wah banyak betul!

Di sini terdapat beberapa tarikan yang pasti membuatkan anda seronok sepanjang berada di sini. Untuk peminat haiwan domestik, terdapat beberapa tempat yang anda boleh berinteraksi dengan haiwan. Antaranya ialah Feedstock Processing Centre, Baby Goat Milk Feeding, Duck Pond, Chicken Farm, Ostrich, Deer & Rabbit Park. Di sini juga terdapat hydroponic farm dan ladang buah markisa.
Selain dari ladang ternakan dan tumbuhan, anda juga akan dapat merasai suasana kampung orang asli di Jakun Village. Di sini anda akan dapat menyaksikan tarian tradisional mereka dan aktiviti mereka seperti menyumpit. Jika anda terasa penat, kunjungi Tropical Arcade yang akan menawarkan beberapa variasi minuman seperti air kelapa, air durian belanda dan air markisar.

3. Kluang Rail Coffee
Jika anda ke Kluang, wajib singgah di Kluang Rail Coffee. Restoran yang terletak di daerah Kluang ini memang popular dengan kopi dan roti bakar. Menariknya restoran ini, ia bermula sebagai sebuah kantin untuk tentera British 78 tahun yang lalu, kemudian semakin terkenal dan sekarang mempunyai 4 cawangan iaitu di Jalan Stesen, Jalan Duku, Taman Tasik dan Bandar Seri Impian.

Kopitiam ini juga masih mengekalkan rasa dan aroma yang autentik pada kopi mereka. Jika anda sukakan suasana yang antik, anda boleh ke Kluang Rail Coffee yang terletak di Stesen KTM. Boleh hirup kopi sambil feeling-feeling seperti zaman dahulu. Wah! Bukan itu sahaja, jika anda tidak berminat dengan kopi dan roti bakar, mereka turut menawarkan menu lain seperti mi kari, mihun goreng dan nasi lemak. Ada lagi pelbagai menu yang menarik.
Selain itu, jika anda sukakan kopinya dan ingin membawa pulang kopi tersebut, mereka juga ada menjual serbuk kopi untuk anda.

4. Laman Kreatif Kluang
Terletak di lorong belakang di kawasan bandar Kluang berhampiran Taman Merdeka, laman kreatif ini lebih kurang seperti Street Art di Shah Alam dan juga Pulau Pinang. Laman kreatif ini dibina untuk menjadikan kawasan tersebut sebagai salah satu tumpuan pelancong. Di sini anda boleh melihat beberapa seni lukisan 2D dan 3D yang dihasilkan oleh pelukis tempatan. Boleh juga mengambil gambar kenangan di sini jika anda berkunjung ke Kluang.

Jika anda dahaga dan ingin berehat, boleh juga berehat di gerai-gerai yang terdapat di lorong ini.

5. Galeri Terompah Mastor
Seterusnya, antara tempat menarik di Kluang ialah Galeri Terompah Mastor. Galeri ini memang sangat sesuai bagi peminat seni kraf tempatan. Terompah merupakan alas kaki seperti selipar tetapi diperbuat daripada kayu dan mempunyai tali kulit sebagai penguat dan tempat untuk memegang jari kaki. Zaman sekarang agak susah untuk melihat terompah, jadi anda wajib berkunjung ke galeri terompah ini untuk melihat dan menghargai seni kraf ini.
Galeri Terompah Mastor mempamerkan pelbagai warna dan bentuk terompah. Lebih dari seribu terompah dibuat setiap bulan di sini untuk memenuhi order pelanggan dari dalam dan luar negara. Selain terompah, galeri ini juga turut menghasilkan produk lain berbentuk cenderahati dan kraftangan seperti lastik, replika dan cenderahari daripada upih pinang.

Jangan lupa singgah ke Galeri Terompah Mastor jika anda berkunjung ke Kluang.

6. Zenxin Organic Park
Ladang organik terbuka pertama di Malaysia menjadikan Zenxin Organic Park antara tempat menarik di Kluang. Di sini anda dapat merasai sendiri pengalaman menanam bunga dan sayuran secara organik. Anda akan dibawa meneroka ladang ini di mana anda akan dapat melihat cara menuai dengan 4 prisnsip penuaian organik.
Di sini terdapat beberapa pakej dan aktiviti yang disediakan bergantung kepada minat anda. Antaranya ialah Harvest Walk, Organic Kitchen, Insect Hotel, Herb Growing dan Organic Farm Walk. Selain itu, pakej untuk berkhemah juga ada ditawarkan jika anda berminat untuk berkhemah di sini.

Taman ladang ini terletak diBatu 9, Jalan Batu Pahat. Kunjungilah ke ladang ini untuk menikmati tuaian segar dan anda juga boleh memetik sendiri buah dan sayuran.

7. Restoran Bariani Desa
Jika anda berkunjung ke Kluang, anda wajib singgah ke Restoran Bariani Desa untuk menikmati nasi brianinya yang memang terkenal dengan nasi yang lembut serta kuah yang pekat yang sangat sedap. Antara menu yang sering menjadi pilihan ialah ayam dan kambingnya yang memang terbaik.
Selain keenakan nasinya, saiz hidangan di restoran ini juga cukup besar. Keenakan hidangan di sini memang tak dapat dinafikan kerana pengunjung juga sanggup beratur panjang walaupun cuaca panas. Jadi, anda jangan lepaskan peluang merasai keenakan nasi beriani di sini!
Restoran yang terletak di Taman Desa ini dibuka setiap hari kecuali Sabtu bermula jam 11 pagi hingga 4 petang.

8. La Dairy Goat Farm
Kandang kambing ini sangat menitikberatkan kebersihan dan kesihatan yang menjadikan susu segarnya sangat berkhasiat untuk anda. Kunjungilah ke ladang ini jika anda ingin merasa kesegaran susu kambing yang dijual di sini. Susu di sini memang terjamin kesegaran dan kebersihannya.
Selain itu, anda juga boleh melawat haiwan comel seperti rusa, kambing, kuda dan kura-kura. Terdapat juga beberapa ikan yang agak eksotik seperti arapaima dan arowana. Bukan selalu boleh tengok ikan-ikan ini kan. Jadi jangan lepaskan peluang untuk ke La Dairy Goat Farm ini.

9. Hairee Food Industry
Bagi penggemar kerepek dan biskut, anda harus singgah ke Hairee Food Industry. Terletak tidak jauh dari Galeri Terompah Mastor, premis ini menawarkan pelbagai jenis kudapan seperti kerepek ubi masin/pedas dan kerepek pisang masin/manis. Maruku, kerepek keladi, tempe, opak-opak dan bermacam lagi jenis yang anda harus lihat sendiri. Terdapat juga pelbagai perisa kerepek yang sukar didapati seperti perisa jagung, kari dan cheese.
Selain itu, terdapat juga pelbagai jenis kuih raya yang dijual seperti almond london, kuih bangkit, semperit, batang buruk dan macam-macam lagi. Siapa yang teringin kuih raya . Memang seronok kalau dapat shopping di sini. Boleh dibeli untuk rakan sekerja atau keluarga.
Premis ini terletak di Benut dan anda boleh menghubungi mereka di 012-751 9271.

10. Kluang Container Hotel
Hotel yang terletak hanya 2 kilometer dari bandar Kluang ini sangat unik kerana hotelnya berkonsepkan kontena. Selain reka bentuknya yang unik, hotel ini turut menyediakan kolam renang berserta gelongsor air. Pasti seronok jika anda menginap di sini, boleh bermandi-manda bersama keluarga, kolam renangnya juga sangat cantik dan turut mempunyai air mengalir seakan air terjun.
Selain itu, anda juga boleh membuat majlis perkahwinan di sini. Hotel ini mempunyai laman yang luas dan perkahwinan bertemakan ‘outdoor’ sangat cantik jika dibuat di sini.
Anda boleh membuat tempahan atau melihat lebih lanjut mengenai Kluang Container Hotel sekiranya anda sedang membuat perancangan untuk bercuti di Kluang.

11. Taman Tasik MPK Kluang
Sekiranya anda sudah berada di Kluang dan mencari tempat untuk bersenam tetapi tidak tahu ingin ke mana, anda boleh berkunjung ke Taman Tasik MPK Kluang. Taman tasik ini sangat sesuai untuk beriadah tak kira golongan umur. Kanak-kanak boleh bermain di taman permainan yang disediakan dan boleh juga berjogging di sini. Fasiliti di sini juga lengkap dan anda tidak perlu risau kerana kemudahannya lengkap dan selesa.
Di situ juga terdapat sebuah menara jam sekiranya anda ingin mengambil gambar kenangan. Pada waktu malam juga meriah di sini dengan kehadiran gerai-gerai pelbagai untuk anda bersuka ria.

12. Nasi Gulai Kawah & Asam Pedas Hj Ishak
Kalau Melaka terkenal dengan asam pedasnya, Johor pun apa kurangnya. Asam pedas Johor juga sering menjadi buruan kaki makan jika bercuti di negeri ini. Kalau anda ke Kluang, antara tempat makan best yang mesti anda pergi ialah Restoran Nasi Gulai Kawah & Asam Pedas Hj Ishak. Asam pedas di restoran ini dikatakan destinasi wajib semasa makan tengah hari. Selain pilihannya yang agak banyak, saiz hidangan juga memang puas hati.
Selain asam pedas yang memang padu, restoran ini juga turut menawarkan beberapa pilihan hidangan gulai kawah yang memang sedap dan terkenal dalam kalangan penduduk tempatan dan pelancong. Ramai pengunjung yang memang mengakui gulai kawah di sini di antara yang paling sedap mereka pernah rasa. Jadi rugilah kalau anda datang ke Kluang tapi tidak merasa hidangan di restoran ini.
Kepada anda yang ingin merasai sendiri keenakan gulai kawah dan asam pedas di sini, jangan lupa datang awal bagi mengelakkan kehabisan lauk. Nanti dah datang jauh-jauh, tidak dapat merasa kan dah rugi.
Restoran ini terletak di Blok L, Perumahan Flat Haji Manan, 86000 Kluang, Johor.

13. Taman Rekreasi Gunung Lambak
Bagi pendaki tegar, Gunung Lambak pasti menjadi pilihan anda jika anda ingin mengunjungi Kluang dan mendaki secara santai. Dengan ketinggian lebih kurang 500m, gunung ini sangat sesuai jika anda ingin mendaki tanpa perlu terlalu bersusah payah. Sambil berjalan-jalan dan bercuti di Kluang, boleh juga berpeluh kan. Anda juga tidak memerlukan permit untuk mendaki.
Jika anda bukan pendaki, jangan risau. Anda juga boleh camping dan bbq di kaki gunung. Seronok juga bercuti di alam semulajadi. Selain itu, Taman Rekreasi Gunung Lambak ada mini waterpark yang sesuai sekiranya anda berkunjung bersama kanak-kanak. Mesti mereka seronok bermandi-manda.

14. Char Kuey Teow Ketam, Kluang
Biasa kita dengar char kuey teow hanya mempunyai kerang dan udang, kalau special pula hanya ditambah telur mata. Tetapi di sini anda pasti teruja kerana bukan hanya udang dan kerang sahaja, restoran ini turut menyediakan ketam di dalam hidangan mereka. Wah rare juga ya nak jumpa char kuey teow ketam dekat tempat lain!
Restoran ini bukan sahaja menghidangkan makanan yang sedap, kawasan mereka juga terbuka dan selesa, sesuai jika anda datang dalam bilangan yang ramai. Restoran ini dibuka setiap hari bermula pukul 5 petang hingga 1 pagi.

15. Restoran Lagenda Ujang
Seterusnya, tempat menarik di Kluang yang anda harus kunjungi ialah Restoran Lagenda Ujang. Menariknya restoran ini, hanya di sini sahaja yang menunya merupakan nasi ujang. Nasi ujang ini merupakan hidangan istimewa yang berasal dari Kluang. Jadi, kalau anda nak tahu bagaimana rasanya, anda mesti singgah ke sini.
Terdapat beberapa pilihan nasi ujang yang dihidangkan di sini. Antaranya ialah Nasi Ujang Ayam, Nasi Ujang Daging, Nasi Ujang Udang dan Nasi Ujang Puyuh. Sekiranya anda berkunjung ke Kluang, jangan lupa singgah makan di sini.
Restoran ini dibuka pada setiap hari dan bertempat di Pusat Perniagaan Komersil Haji Manan, Jalan Omar, 86000 Kluang, Johor.

16. Lontong Goreng Meletup
Johor memang terkenal dengan lontong goreng. Jadi, jika anda berkunjung ke Kluang, anda wajib singgah di Lontong Goreng Meletup untuk merasai sendiri keenakan dan keunikan lontong goreng ini. Rasanya yang sedap dan cukup rasa pasti akan membuatkan anda puas hati dengan hidangan ini.
Selain Lontong Goreng Kerang, Lontong Goreng Telur Mata juga sering menjadi pilihan pengunjung di sini. Restoran ini terletak di depan Restoran One Two Tree dan berhampiran dengan Johor Maternity. Restoran ini dibuka setiap hari kecuali Jumaat bermula pukul 6.30 pagi hingga 1 tengah hari. Jadi anda boleh bersarapan di sini sebelum memulakan percutian anda di Kluang.

Akhir kata
Sekarang anda sudah tahu tempat menarik di Kluang yang mesti anda pergi, jadi jangan lupa terus rancang percutian anda sebaiknya. Jika anda ingin meneruskan percutian anda ke bahagian utara Johor iaitu Muar, jangan lupa baca tempat menarik di Muar yang kami kongsikan ini.
Selain itu, jika ke arah selatan Johor, ada juga tempat menarik di Desaru untuk anda.
Selamat bercuti!


Home / Travel

19 Tempat Menarik di Cherating (Terkini 2022)

Cherating, Pahang merupakan antara destinasi popular bagi pengunjung yang gemarkan pantai dan laut sebagai destinasi percutian mereka. Terletak kira-kira 50km dari Kuantan, Cherating menjanjikan pengalaman yang indah bagi mereka yang berkunjung. Terdapat banyak tempat menarik di Cherating yang anda boleh kunjungi selain aktiviti mandi pantai.
Waktu terbaik untuk berkunjung ke sini adalah dari Mac hingga Oktober, namun jika anda merupakan surfer pastikan anda datang pada musim tengkujuh iaitu dari November sehingga Februari.
Di sini kami kongsikan beberapa tempat menarik di Cherating untuk anda lawati sekiranya anda bercuti di sana.
Tempat menarik di Cherating
1. Pantai Cherating
Jika anda ke Cherating, semestinya destinasi utama ialah Pantai Cherating. Pantai Cherating merangkumi jarak pantai yang panjang sekitar 7-8 kilometer. Pasir putih dan halus, air yang biru pasti membuatkan diri anda berasa seperti di luar negara. Pantai Cherating merupakan tempat terletaknya hotel dan chalet yang menarik seperti Royale Chulan Cherating, Club Med dan Legend Cherating Beach Resort. Terdapat juga resort dan chalet yang lain bergantung kepada bajet anda.
Di pantai ini iterdapat banyak aktiviti air yang anda boleh lakukan. Antaranya surfing, berkayak, banana boat, luncur angin dan lain-lain. Jika anda sekadar mahu berjalan-jalan dan mandi pantai juga tiada masalah.

2. Kam’s Surf Shack
Antara aktiviti popular yang dilakukan di sini ialah surfing. Kam’s Surf Shack menawarkan aktiviti ini dan anda boleh menyewa papan luncur di sini. Cherating memang menjadi destinasi kunjungan untuk bercuti terutama bagi peminat surfing. Selain surfing, luncur angin juga menjadi pilihan.
Kam’s Surf Shack menawarkan pelbagai aktiviti menarik yang boleh dilakukan jika anda menginap di Cherating. Kite surfing, wind surfing, X-sailing dan surfing merupakan antara yang mereka sediakan. Jika anda masih baru dan ingin belajar, mereka akan membantu anda dan memberi tunjuk ajar supaya aktiviti anda lebih selamat dan seronok. Terdapat beberapa pakej termasuk kelas pembelajaran dan anda boleh pilih mengikut kesesuaian.

3. Santuari Penyu Cherating
Aktiviti melepaskan anak penyu pasti akan menjadi pengalaman yang menarik untuk anda, bukan kata untuk kanak-kanak, kita yang dewasa ini juga pasti teruja dengan aktiviti ini. Santuari yang terletak di Pantai Chendor ini merupakan pusat pemuliharaan dan membantu memanjangkan jangka hayat hidup penyu yang bertelur dan menetas di sini.
Selain itu, pusat ini juga membantu menyampaikan maklumat dan dapat mendidik masyarakat tentang hidupan marin yang hampir pupus ini. Selain dapat membuat aktiviti yang menarik, anda juga akan dapat menimba ilmu jika datang ke sini, bagus juga kan. Santuari ini beroperasi pada hari Selasa – Ahad. Masuk juga adalah percuma.
Digalakkan untuk anda telefon dahulu santuari ini untuk aktiviti yang disediakan.

Nombor telefon: 09-5819087

4. Kelip-kelip Sungai Cherating
Di Malaysia, tidak banyak tempat yang menyediakan servis melihat kelip-kelip. Jadi, jika anda berkunjung ke Cherating, pastikan anda tidak melepaskan peluang untuk melihat kelip-kelip di Sungai Cherating! Pengalaman selama 1 jam ini pasti akan memberi anda kenangan indah semasa percutian anda di Cherating. Dingin angin sejuk sambil ditemani cahaya kelip-kelip semestinya akan memberi suasana yang romantis untuk anda.
Anda akan dibawa oleh pemandu bot dan guide yang berpengalaman. Mereka akan menerangkan sedikit sebanyak tentang fakta kelip-kelip dan memastikan anda selamat sepanjang aktiviti.

Harga untuk melihat kelip-kelip ini hanyalah RM35 untuk dewasa dan RM25 untuk kanak-kanak.
No telefon: 017 9789256 / 017 940 6898

5. Rumah Jambi
Untungnya jika anda bercuti ke Cherating ini, seolah-olah anda bercuti ke dua negeri sekaligus! Ini disebabkan lokasinya yang berada di sempadan Terengganu dan Pahang. Jika anda bercuti di Cherating, anda boleh berjalan-jalan di Kemaman, Terengganu atau Kuantan, Pahang.

Sekiranya anda berada di Cherating dan tak tahu mahu kemana, anda boleh berkunjung ke Rumah Jambi yang terletak di Kemaman. Tarikan Rumah Jambi ini ialah dari segi reka bentuknya yang unik. Tambahan lagi, rumah yang berusia 90 tahun ini pastinya akan menjanjikan sesuatu untuk anda yang berkunjung.
Mempunyai bentuk yang unik seperti bentuk limau bungkus untuk bumbung dan bertanduk kerbau inilah yang menarik pengunjung untuk datang ke sini. Rumah Jambi ini menerapkan unsur tradisi binaan Jambi, Sumatera dan merupakan salah satu tinggalan sejarah yang sangat berharga untuk daerah ini. Pastikan anda berkunjung ke Rumah Jambi jika anda bercuti di Cherating.

6. Ombok Cherating Surf Cafe
Antara tempat makan menarik di Cherating ialah Ombok Cherating Surf Cafe. Cafe ini ialah antara cafe popular di dalam kalangan surfers yang ingin berehat dan relax selepas aktiviti surfing. Suasana yang santai dan layanan mesra di sini pasti akan membuatkan anda ingin datang ke sini lagi.

Walaupun cafe ini nampak seperti biasa dari jauh, namun hiasan dalamannya yang beach vibe memang akan menenangkan anda dan boleh feeling seperti di overseas. Uniknya cafe ini, mereka menyediakan makanan sarapan atau breakfast sepanjang hari. Jika anda datang selepas tengah hari, anda masih boleh memesan sarapan juga.
Antara menu yang menjadi pilihan di sini ialah English breakfast, coffee dan mango cheesecake. Pastikan anda cuba menu ini, kalau tak menyesal!
Cafe ini dibuka pada 10 pagi hingga 5 petang dan tutup pada hari Isnin dan Selasa.

7. Cafe Marion
Seterusnya, tempat menarik di Cherating yang wajib anda kunjungi ialah Marion Cafe. Cafe yang viral ini menawarkan pelbagai hidangan pastri dan pencuci mulut yang dibuat daripada warga Perancis sendiri iaitu Marion.
Antara hidangan popularnya ialah Chocolate Caramel Tart, Strawberry Tart dan Classic Cheesecake. Selain pastri, minuman di sini juga tak kurang enaknya seperti kopi dan air coklat. Diingatkan supaya anda datang ke sini lebih awal kerana tempat ini sangat sesak terutamanya pada hujung minggu dan cuti umum.
Cafe ini dibuka pada 1 petang hingga 7 petang dan tutup pada hari Selasa dan Rabu.

8. Royale Chulan Cherating
Jika anda mencari resort yang selesa di Cherating, Royale Chulan Cherating menawarkan tempat tidur dan lebih lagi untuk anda. Tidak kiralah anda berkunjung secara berkumpulan, untuk honeymoon, bersama keluarga atau seorang sekalipun, Royale Chulan merupakan resort yang sangat sesuai untuk anda.
Resort mewah ini menawarkan 6 pilihan penginapan untuk anda iaitu Beach Chalets, Bedroom Villa with private pool, premier suites dan sebagainya. Anda boleh pilih mengikut citarasa dan bajet anda. Antara tarikan utama di sini ialah infinity pool yang menghadap Laut China Selatan yang sangat cantik dan anda pasti akan berasa tenang dan damai dan sangat cantik for the gram.
Jika anda sudah puas bermandi-manda di pantai dan ingin melakukan aktiviti yang menyeronokkan, resort ini juga menyediakan aktiviti menarik untuk anda seperti ATV ride, yachting, snorkeling, kayaking dan sebagainya. Takda lah anda pun bosan jika tiada aktiviti.

9. Rimbun Dahan Turtle Hatchery
Selain Santuari Penyu Cherating, anda juga boleh melakukan aktiviti melepaskan anak penyu di Rimbun Dahan Turtle Hatchery. Terletak di Pantai Chendor, pusat ini disokong oleh The Kasturi Resort Cherating. Di sini anda boleh membantu pusat ini dengan menyertai aktiviti melepaskan anak penyu.
Di sini anda akan dapat melihat sendiri bagaimana proses pengeraman telur dilakukan dan jika anda bertuah anda akan dapat merasai dan melihat sendiri bagaimana anak penyu berjalan merentasi pantai menuju ke laut. Pengalaman ini sangat menarik kerana bukan selalu kita dapat melihat dan memegang sendiri anak penyu.
Pusat ini diusahakan secara persendirian oleh Allayarham Pak Su sebagai usaha beliau untuk pemuliharaan penyu yang semakin pupus. Kini, pusat tersebut telah diambil alih oleh anak-anak beliau. Dinasihatkan agar anda menempah dahulu di 017-223 3359 untuk mengelakkan kesulitan.

10. Limbong Art
Jika ke pantai timur, tak sah jika anda tidak membeli batik. Antara tempat menarik di Cherating yang anda boleh kunjungi ialah Limbong Art. Berkonsepkan Tie Dye, kedai ini menjual pakaian seperti t-shirt dan topi serta tekstil yang sangat unik dan sangat cantik untuk dibeli sebagai cenderamata untuk diri sendiri atau orang lain.
Uniknya kedai ini, hasil batik mereka tidak sama dengan kedai lain kerana corak yang mereka hasilkan lebih moden dan trendy. Mereka juga sudah menembusi pasaran luar negara, jadi anda boleh tahu memang rugi jika anda tidak singgah ke sini!

11. Pulau Ular
Jika anda mencari tempat snorkeling di Cherating, di sinilah tempatnya. Pulau Ular ini terletak tidak jauh dari tanah besar dan selalu menjadi tumpuan pelancong tak kira luar ataupun tempatan. Pulau kecil ini mempunyai hidupan marin dan terumbu karang yang menarik dan sangat sesuai untuk ativiti snorkeling. Tak perlu lah jauh-jauh ke pulau besar lagi untuk snorkeling kerana di sini pun dah cukup cantik tempatnya.
Selain snorkeling, pulau ini juga menjadi tumpuan untuk kaki pancing dan ada juga yang datang ke sini untuk berkhemah. Pulau Ular ini tidak mempunyai apa-apa fasiliti dan anda harus mengambil inisiatif untuk membawa sendiri makanan atau kemudahan lain. Anda boleh bertanyakan pihak hotel yang berdekatan untuk ke pulau ini.

12. Restoran Masakan Ibu
Tempat makan di Cherating untuk lunch yang menarik dan berpatutan semestinya di sini. Pemiliknya yang berasal dari Kelantan menyediakan masakan pantai timur yang sedap dan rugi jika tak singgah. Harganya sangat berpatutan dan lauknya memang menyelerakan seperti gulai kawah, ayam panggang dan ayam percik. Di sini juga sering menjadi tempat penyinggahan bas ekspress untuk berhenti rehat dan makan.
Lokasinya juga lebih dekat dengan Pantai Cherating dan anda tak perlu susah-susah untuk travel lebih jauh untuk makan tengah hari yang sedap dan berbaloi.

13. Don’t Tell Mama Beach Cafe
Cafe yang menghadap pantai ini wajib dikunjungi jika anda ke Cherating. Dengan lokasinya yang menghadap pantai bersama menu yang menarik dan sedap, rugi jika anda tidak singgah ke sini. Walaupun hiasan dalaman cafe ini ringkas dan simple, tidak menghalang cafe ini dari menjadi tarikan pengunjung kerana menu yang ditawarkan memang menarik seperti takoyaki nutella, prawn platter dan wagyu burger. Menikmati makanan yang sedap sambil ditemani bayu laut, memang mengasyikkan!
Menu yang ditawarkan di sini sangat luas, anda boleh pilih dari masakan tempatan atau western. Kadang-kadang jika kita datang beramai-ramai pasti ada yang memilih untuk makan lain dari yang lain, jadi anda boleh ke sini untuk menjamu selera.
Cafe ini dibuka dari pukul 12 tengah hari sehingga 10 malam dan tutup pada hari Selasa.

14. Club Med Cherating
Nama yang memang tidak asing lagi dengan Cherating ialah Club Med Cherating yang sudah bertapak lebih 40 tahun di Malaysia. Walaupun banyak hotel dan resort di Cherating, Club Med ini antara salah satu hotel yang menawarkan all-inclusive holiday yang membuatkan anda tidak perlu pening untuk fikir aktiviti dan makan apa sepanjang percutian anda. Apa yang paling menarik di sini ialah hotel ini turut menyediakan servis penjagaan kanak-kanak untuk ibu bapa yang ingin berehat dan bercuti.
Mempunyai lebih 300 bilik, anda boleh pilih mengikut citarasa dan pilihan anda. Club Med juga menyediakan pelbagai aktiviti menarik untuk anda jika anda ingin bercuti dengan lebih senang tanpa pening kepala.

15. Mangrove Tour
Selain melihat kelip-kelip pada waktu malam, anda juga boleh membuat mangrove tour atau meneroka paya bakau yang terdapat di Sungai Cherating. Perjalanan selama lebih sejam merentasi lebih kurang 7km sungai ini akan memberi anda lebih kedalaman mengenai betapa pentingnya paya bakau pada ekosistem kita. Selain itu, anda juga boleh melihat hidupan liar seperti monyet, biawak, ular dan ketam dengan lebih dekat.
Anda boleh bertanyakan hotel di tempat anda menginap untuk mendapatkan info lanjut mengenai aktiviti ini.

16. Warung Otak-otak Che Wan
Rugilah jika sudah ke Pantai Timur tetapi tidak merasa makanan asli mereka, kan? Antara menu wajib jika anda ke sini pastinya otak-otak dan satar. Dengan rasa asli ikan digaul dengan kelapa pasti akan membangkitkan selera dan memberi rasa ‘Pantai Timur’ pada anda.  Antara warung yang masih mengekalkan rasa otak-otak Pantai Timur yang asli ialah Warung Otak-Otak Che Wan. Di sini rasanya masih sama dan memang tidak rugi jika anda singgah ke sini.
Di samping otak-otak, mereka juga ada menjual satar. Anda boleh bungkus atau makan di sini sambil berehat di tepi pantai yang terletak berhampiran dengan warung ini. Warung ini dibuka pada pukul 11 pagi hingga 7 petang dan dibuka setiap hari.

17. Keropok Lekor Kamal (Pok Die)
Seterusnya, tempat menarik di Cherating yang anda harus lawati terutamanya bagi peminat keropok lekor, ialah Kedai Keropok Lekor Kamal (pok Die). Terletak di Kampung Baharu Cherating, menariknya di sini mereka hanya menggoreng keropok jika ada pesanan. Ini adalah untuk memastikan kesegaran keropok lekor tersebut. Dapat makan keropok lekor yang baru digoreng, fuh memang nikmat.
Rasa keropok lekor di sini juga agak berbeza dengan kedai lain kerana mereka hanya menggunakan ikan yang segar untuk membuat keropok.

18. Erya by Suria Cherating
Terletak berhampiran pantai, hotel dan resort ini menawarkan lebih 100 bilik yang mampu milik dan berbaloi untuk anda kunjungi sama ada berseorangan, dengan kenalan atau keluarga. Di sini juga terdapat kolam renang yang besar yang sesuai untuk dewasa atau kanak-kanak. Jika anda ingin mandi pantai anda boleh berjalan dari bilik anda kerana lokasinya memang dekat dengan hotel anda.
Hotel ini juga turut menyediakan khidmat jika anda ingin melakukan aktiviti sekitar Cherating. Anda boleh lihat di sini untuk tempahan.

19. Teluk Mak Nik
Pantai Teluk Mak Nik ini memang sangat popular di kalangan pelancong tempatan. Pasirnya yang putih dan airnya yang biru memang menambat hati pada sesiapa yang berkunjung. Pantai ini juga dikenali sebagai Monica Bay kerana pemandangannya yang indah membuatkan pengunjung seperti berada di overseas.
Pada waktu petang di sini terdapat banyak warung makanan yang menjual pelbagai jenis makanan, anda boleh menjamu mata dan perut dalam masa yang sama. Namun jangan buang sampah merata-rata, kekalkan kecantikan pantai ini.

Akhir kata
Sekian perkongsian tempat menarik di Cherating untuk anda. Sekarang bolehlah anda rancang percutian anda. Jika anda ingin meneruskan percutian anda lagi, kami kongsikan tempat menarik di Pahang lagi untuk anda. Selamat bercuti!


Home / Travel

5 Tempat Sarapan Pagi di Cameron Highlands (Sedap dan Best)

Anda di Cameron Highlands dan ingin mencari tempat sarapan pagi di Cameron Highlands? Di sini kami ada kongsikan beberapa tempat sarapan untuk anda. Selepas ini senanglah anda nak cari tempat best sarapan di tanah tinggi yang sejuk ini. Pasti seronok boleh menikmati sarapan panas sambil menikmati pemandangan indah dan cuaca yang sejuk.
Jom kita tengok tempat best untuk sarapan apabila anda datang ke sini nanti.
Sarapan pagi di Cameron Highlands
1. BOH Sungai Palas Tea Centre
Jika anda berkunjung ke Cameron Highlands, memang wajib cuba teh di BOH Sungai Palas Tea Centre. Di sinilah bermulanya proses pembuatan serbuk teh yang kita beli di pasaraya. Restoran ini amat sesuai untuk anda bersarapan kerana aneka menu dan hidangannya yang ringan dan sesuai di waktu pagi.
Antara menu sarapan yang anda boleh dapati di sini adalah sandwich, pie, pelbagai jenis roti dan juga beberapa jenis kek. Bayangkan sedang menikmati sarapan teh panas dalam cuaca yang sejuk bersama pemandangan yang hijau memukau, boleh feeling seperti di overseas! Restoran ini menyediakan dua ruangan untuk anda iaitu indoor dan outdoor. Jadi anda boleh pilih yang mana anda suka.
Selain daripada restoran, di sini juga terdapat galeri, kilang dan kedai cenderamata. Selepas makan boleh pula menjamu mata. Restoran ini dibuka setiap hari kecuali Isnin bermula pukul 8.30 pagi sehingga 4.30 petang.

2. Cameron Bharat Tea Valley
Sekali sekala bila tengok drama English sedang sarapan atau hi-tea, seronok juga kan jika dapat merasa? Di Cameron Bharat Tea Valley, anda boleh menikmati hidangan ala ‘English breakfast’ bertemankan pemandangan yang sangat indah dengan cuaca yang nyaman dan dingin.
Antara menu yang sering menjadi pilihan ialah scone yang disaluti mentega dan jem strawberi. Sarapan pagi di Cameron Highlands mestilah kena ada scone, bukan senang nak dapat di kawasan lain. Jika anda tidak menggemarinya, jangan risau. Di sini juga ada pilihan hidangan kek dan sandwich yang memang sedap dibuat segar menggunakan bahan ladangnya. Harganya juga berpatutan dengan set yang ditawarkan.

Restoran ini beroperasi setiap hari bermula 9 pagi sehingga 6 petang, manakala Jumaat sehingga Ahad dibuka bermula 8 pagi hingga 7 malam.

3. Medan Selera Tanah Rata, Cameron Highlands
Jika anda ingin mencari sarapan pagi di Cameron Highlands yang beraneka, anda boleh berkunjung ke Medan Selera Tanah Rata ini. Di sini terdapat pelbagai jenis masakan yang boleh dicuba. Anda boleh pilih restoran yang berkenan di hati anda dan cuba sendiri keenakan hidangan di tanah tinggi ini.
Medan selera ini dibuka seawal 4 pagi, jadi anda tidak perlu risau sekiranya anda lapar di awal pagi. Turun sahaja ke medan selera ini dan nikmati hidangan dalam cuaca yang sejuk!

4. Nolina Food Restaurant
Bercuti di Cameron Highlands tetapi teringin makan roti canai untuk sarapan? Jangan risau. Anda boleh menikmati roti canai yang enak di Nolina Food Restaurant. Restoran yang ditubuhkan pada 2014 ini sangat selesa dan menawarkan pelbagai menu tempatan untuk anda. Selain roti canai, restoran ini turut menyediakan menu lain seperti nasi lemak, nasi kerabu, nasi dagang dan bermacam lagi. Restoran ini juga terkenal dengan ayam goreng berempahnya yang enak.
Selain itu, restoran ini juga menghidangkan pelbagai jenis kuih tempatan seperti nona manis dan burger Malaysia. Sedap juga makan kuih sambil jalan-jalan mengirup udara sejuk.
Restoran ini dibuka setiap hari kecuali Selasa bermula pukul 8.30 pagi hingga 4.30 petang.

5. YZ Strawberry Farm & Cafe
Selain teh, strawberry juga merupakan salah satu tarikan yang terdapat di Cameron Highlands. Di sini terdapat banyak ladang strawberry yang anda boleh lawati. Untu sarapan, anda boleh ke YZ Strawberry Farm & Cafe. Di sini terdapat ladang strawberry dan juga kafe untuk menjamu selera.
Antara menu popular di sini ialah Nasi Lemak Strawberry dan Teh Tarik Strawberry. Rasanya yang unik dan sedap memang kebiasaannya memikat hati dan selera pengunjung. Harganya juga berpatutan! Rugi jika anda tidak singgah ke sini untuk sarapan. Selain menu ini, terdapat juga hidangan lain seperti scones, muffins dan tart serta minuman segar yang kebanyakannya berasaskan strawberry. Jangan lupa singgah di sini untuk sarapan pagi di Cameron Highlands!
Anda juga boleh memetik buah sendiri di sini, pasti seronok kan. Ladang ini dibuka setiap hari kecuali Selasa bermula pada pukul 8.30 pagi sehingga 5 petang.

Akhir kata
Sekian perkongsian tempat sarapan pagi di Cameron Highlands yang boleh anda kunjungi nanti. Dah tahu tempat sarapan, jom tengok tempat menarik waktu malam di Cameron Highlands pula.
Ada juga tempat menarik di Cameron Highlands pada waktu siang.
Selamat bercuti!


Home / Travel

6 Tempat Bergambar di Shah Alam (Lokasi Outdoor Instagrammable)

Kalau sebut Shah Alam, mesti teringat roundaboutnya. Punya lah banyak roundabout, sampai Shah Alam juga dipanggil bandaraya roundabout. Tetapi selain itu, Shah Alam ada banyak lagi tarikan selain bulatannya. Selain tempat menarik di Shah Alam, terdapat juga tempat bergambar di Shah Alam yang menarik dan berbaloi dilawati. Kebiasaannya, mereka akan membuat penggambaran untuk graduasi, perkahwinan atau majlis sambutan hari jadi.
Jom kita tengok senarai tempat bergambar di Shah Alam ini.
Tempat bergambar di Shah Alam
1. Taman Tasik Shah Alam
Shah Alam memang mempunyai banyak taman tasik yang menarik. Antara taman tasik utama di sini ialah Taman Tasik Shah Alam. Meliputi Seksyen 2 dan Seksyen 14, taman tasik ini begitu luas dan mempunyai beberapa bahagian yang menempatkan fasiliti tertentu seperti zipline, menara dan taman permainan.
Landskap taman tasik ini yang pelbagai membuatkannya tempat yang menarik untuk mengambil gambar. Pokok bunga, susunan batu dan kilauan air tasik menambahkan lagi kecantikan gambar yang diambil. Kadang-kala terdapat juga majlis yang siap dekornya dan memang sangat cantik untuk photoshoot.

2. Masjid Sultan Salahuddin Abdul Aziz Shah
Dikenali juga dengan nama Masjid Biru, masjid kedua terbesar di Asia Tenggara ini juga merupakan salah satu tempat bergambar di Shah Alam yang sangat indah.
Walaupun masjid merupakan tempat ibadah bagi kaum Muslim, kita juga boleh datang dan menghargai keindahan dan seni bina Tamadun Islam yang agung ini. Masjid ini mempunyai rekaan dan seni bina yang sangat cantik selain mempunyai keluasan yang besar. Ruang solatnya yang luas serta siling dan dinding dalamannya juga direka indah, selari dengan agama Islam yang sukakan keindahan.
Waktu senja merupakan waktu yang paling cantik untuk mengambil gambar di sini. Silauan cahaya matahari yang menyinar menambahkan lagi kecantikan gambar anda. Jika anda bernikah di masjid ini, jangan lepaskan peluang untuk mengambil gambar di sini bersama teman dan keluarga.

3. Laman Seni 7, Seksyen 7
Sekarang sudah mula banyak laman seni yang dihasilkan di Malaysia. Jika di Penang, kita ada Penang Street Art. Di Selangor pula, kita ada Laman Seni 7 yang mempamerkan pelbagai karya seni yang menarik. Shah Alam merupakan antara bandar pertama yang awal mempamerkan laman seni ini. Jika ada mencari tempat bergambar di Shah Alam yang unik, di sinilah tempatnya!
Terdapat lebih 10 lukisan mural yang dipamerkan dan kesemuanya mempunyai cerita yang tersendiri. Terdapat juga hasil seni yang 3d yang sangat menarik untuk anda lawati.

4. i-City Shah Alam
Kalau ke Shah Alam, mesti singgah ke I-City, terutama pada waktu malam. I-City merupakan antara tempat pertama yang menawarkan hiasan lampu LED yang sangat meriah di Malaysia. Pada waktu malam, tempat ini sangat cantik dengan lampu-lampunya dan sangat seronok untuk mengambil gambar di sana.
Selain hiasan lampu, terdapat banyak lagi aktiviti menarik yang boleh dilakukan di sana seperti Snowalk, taman tema air, musium 3d dan menaiki ferris wheel. Semasa melakukan aktiviti di sini pun anda boleh mengambil gambar juga dan pasti menjadi kenangan indah buat anda dan teman atau keluarga.

5. Taman Botani Shah Alam
Dikenali juga dengan nama Bukit Cerakah, Taman Botani ini sangat sesuai bagi sesiapa yang sukakan nature atau alam semulajadi. Kaya dengan pelbagai flora, tak kurang juga mempunyai fauna seperti kuda, rusa, itik dan kura-kura. Jika anda suka berjalan-jalan sambil menghirup udara segar, di sinilah tempatnya!

Dengan kawasannya yang menghijau serta mempunyai tasik dan bendang, di sini adalah antara tempat yang sesuai untuk anda bergambar. Photoshoot juga sering diadakan di sini dek kawasannya yang memukau dan indah. Jangan lupa singgah ke sini bagi kaki fotografi.

6. Tasik Cermin Shah Alam
Siapa kata di Ipoh sahaja ada tasik cermin? Di Shah Alam juga ada tasik cermin. Tasik yang melangkaui Setia Alam dan Bukit Raja ini menjadi tumpuan penduduk sekitarnya kerana di sini juga mempunyai sebuah bukit iaitu Bukit Sapu Tangan yang menjadi kegemaran para hikers untuk berlatih.
Tasik ini memang sangat cantik untuk penggambaran tetapi anda harus hiking untuk ke sini, diingatkan untuk pergi bersama pendaki yang lebih berpengalaman untuk mengelakkan kejadian yang tidak diingini berlaku.

Akhir kata
Demikianlah tempat bergambar di Shah Alam yang anda boleh kunjungi bersama keluarga dan teman tersayang. Jika anda kaki fotografi, wajib ke lokasi yang telah dikongsikan di atas. Kami juga ada kongsikan tempat menarik sambut birthday di Shah Alam jika anda mencari kelainan.
Selamat bergambar!


Home / Bantuan

myptv.my (Semakan Baucar Perlindungan Tenang B40 Fasa 2)

Semua penerima BPR 2021 yang layak harus menebus Baucar Perlindungan Tenang mereka selewat-lewatnya 31 Disember 2021 melalui myptv.my.
Industri insurans dan takaful ingin mengumumkan pelancaran Fasa 2 Program Baucar Perlindungan Tenang (PTV) berkuatkuasa 15 November 2021 dan seterusnya. Ini adalah bagi penerima Bantuan Prihatin Rakyat 2021 Bujang dan Warga Emas.
Semakan Baucar Perlindungan Tenang di myptv.my
Di bawah fasa kedua, program PTV menawarkan perlindungan sosial kepada kira-kira 4.8 juta penerima Bantuan Prihatin Rakyat  (BPR) 2021 daripada kategori bujang dan warga emas melalui subsidi baucar RM50 untuk membeli pelan Perlindungan Tenang daripada syarikat insurans dan pengendali takaful berlesen di negara ini yang mengambil bahagian. Penerima kategori bujang dan warga emas boleh menyemak kelayakan mereka untuk baucar PTV RM50 di myptv.my
Selama tujuh minggu semenjak Program PTV mula diperkenalkan, kira-kira 93,000 baucar bernilai lebih RM 4.6 juta telah ditebus oleh penerima BPR di bawah kategori isi rumah.
Baucar Perlindungan Tenang dalam Bajet 2022
Dalam pembentangan Bajet 2022 baru-baru ini, Kerajaan telah mengumumkan penerusan Program PTV selama setahun lagi pada tahun 2022 dengan nilai baucar ditingkatkan kepada RM75, dan juga membolehkan penerima BPR untuk membeli polisi insurans komprehensif bagi motosikal 150cc ke bawah.
Program PTV merupakan salah satu inisiatif nasional oleh Kerajaan Malaysia dengan kerjasama pengendali insurans dan takaful. Fasa pertama program, menawarkan perlindungan sosial kepada kira-kira 3.6 juta penerima BPR yang layak di bawah kategori isi rumah.
Perlindungan Tenang merupakan inisiatif sedia ada yang diperkenalkan oleh Bank Negara Malaysia pada tahun 2017. Inisiatif ini menyatukan industri insurans dan takaful untuk membangunkan produk perlindungan insurans dan takaful yang mengambil kira keperluan khusus golongan masyarakat yang kurang atau tidak mendapat perkhidmatan kewangan, iaitu populasi berpendapatan rendah. Inisiatif Perlindungan Tenang mematuhi kriteria iaitu mudah diakses oleh khalayak sasaran, memberikan nilai perlindungan yang baik, mudah difahami serta mudah untuk dibeli dan membuat tuntutan.
Persatuan Takaful Malaysia (MTA)
Pengerusi Persatuan Takaful Malaysia (MTA), Elmie Aman Najas berkata, “Produk Perlindungan Tenang ini menawarkan plan perlindungan asas terhadap risiko utama kehidupan seperti kematian atau kejadian yang tidak diingini. Melalui Program PTV, penerima BPR yang layak kini boleh melindungi diri sendiri serta keluarga mereka terhadap risiko utama kehidupan dengan bayaran premium atau sumbangan yang bernilai hanya beberapa Ringgit sebulan. Penerima BPR yang layak sangat digalakkan untuk mengambil peluang menggunakan baucar mereka supaya dapat mempertingkatkan perlindungan sosial keluarga.”

Pengerusi Persatuan Insurans Am Malaysia (PIAM)
Sehubungan itu, Antony Lee, Pengerusi Persatuan Insurans Am Malaysia (PIAM), berpendapat bahawa inisiatif Kerajaan menambah subsidi Program PTV ini akan dapat mempertingkatkan daya tahan kewangan rakyat seterusnya membolehkan lebih ramai penerima BPR memperolehi perlindungan insurans kritikal, terutamanya ketika berhadapan cabaran kekangan kewangan. Inisiatif ini menunjukkan komitmen Kerajaan untuk terus mempromosikan perlindungan sosial di kalangan rakyat, terutamanya penerima BPR.

Presiden Persatuan Insurans Hayat Malaysia (LIAM)
Presiden Persatuan Insurans Hayat Malaysia (LIAM), Loh Guat Lan berkata industri sangat mengalu-alukan penerimaan positif yang ditunjukkan dan berharap penerima BPR akan terus mengambil peluang untuk menebus baucar PTV 2021 sebelum 31 Disember 2021. Program PTV ini merupakan peluang terbaik untuk penerima BPR memperkenalkan konsep perancangan kewangan kepada ahli keluarga dan orang tersayang.

“Industri akan terus mempromosikan kepentingan perlindungan kewangan dalam kalangan masyarakat dengan terus mendampingi pengguna melalui program-program pendidikan pengguna sebagai salah satu usaha kami untuk mempertingkatkan literasi kewangan dan kesejahteraan kewangan rakyat Malaysia,” tambah Loh.
Untuk maklumat lanjut, sila rujuk kepada soalan lazim (FAQ) yang disediakan, atau hubungi Pusat Panggilan PTV di talian 03 7723 9333 daripada jam 8.00 am to 6.00 pm, Isnin hingga Jumaat.

Cara semak Perlindungan Tenang Voucher (PTV) di myptv.my
Untuk buat semakan kelayakan, ikuti langkah-langkah berikut:

Anda hanya perlu layari www.myptv.my
Di Step 1: Check eligibility, masukkan Nombor Kad Pengenalan anda
Tick YES, I HAVE READ AND UNDERSTOOD THE PRIVACY NOTICE
Tick I’m not a robot
Tekan butang Search
Maklumat samada anda layak atau tidak akan dipaparkan
Selesai

Dikeluarkan oleh: LIAM, MTA dan PIAM
Sumber:  MALAYSIAN TAKAFUL ASSOCIATION (MTA)


Home / e-Government

Lupa Password MySejahtera? (Ini Cara Reset Kata Laluan Guna SMS & Email)

Jangan panik jika anda lupa password MySejahtera. Semuanya boleh settle hanya dengan reset semula kata laluan anda mengikut panduan seperti yang kami kongsikan di bawah.
Izinkan kami berkongsi.
1. Jika lupa password MySejahtera, reset guna SMS
Pertama sekali, anda perlu pastikan bahawa aplikasi MySejahtera masih lagi ada dalam telefon bimbit. Jangan removedahulu. Jika sudah remove, sila download My Sejahtera sekali lagi.

Buka aplikasi MySejahtera
Klik Forgot Password di bahagian bawah skrin
Akan ada dua (2) pilihan untuk reset password MySejahtera
Secara default, skrin akan paparkan cara reset menggunakan nombor telefon bimbit
Jika anda tinggal di Malaysia dan menggunakan nombor telefon dari penyedia seperti Celcom, Digi, Maxis, U Mobile dan lain-lain, biarkan sahaja MY +60
Selepas itu, di ruangan Mobile number, masukkan nombor telefon anda yang masih lagi aktif
Selepas anda memasukkan nombor telefon tersebut, akan keluar satu paparan lain iaitu “Reset password link has been sent. Kindly check your SMS for further instructions”
Tekan sahaja butang Done
Semak SMS yang dihantar oleh MySejahtera
Untuk mengelakkan dari tertipu, ini adalah contoh kandungan SMS tersebut “RM0 Click to reset https://mysejahtera.malaysia.gov.my/home/#/reset-password/E8783jl060870xa98ijjkIKKJG”
Jangan bimbang, di bahagian hujung URL di atas adalah nombor dan aksara yang random
Klik link yang ada dalam SMS tersebut menggunakan browser
Tunggu sehingga laman web siap loading
Setelah selesai loading, akan keluar paparan berikut:

Select your new password and enter it below
Masukkan kata laluan baru di ruangan New Password
Sahkan kata laluan tadi di ruang Re-enter Password

Tekan butang Reset Password
Proses tukar kata laluan MySejahtera guna SMS sudah selesai

2. Masih tak boleh login MySejahtera? Reset guna email
Sekiranya anda lebih selesa untuk reset kata laluan menggunakan e-mel, ikuti cara di bawah:

Buka aplikasi MySejahtera
Klik Forgot Password di bahagian bawah skrin
Akan ada dua (2) pilihan untuk reset password MySejahtera
Secara default, skrin akan paparkan cara reset menggunakan nombor telefon bimbit
Abaikan dan jangan masukkan apa-apa di ruangan MY +60
Ini kerana jika anda mahu reset menggunakan email, anda perlu klik My user ID is an email
Masukkan email anda yang masih lagi aktif dan berfungsi di ruangan Email Address
Selepas anda memasukkan email, akan keluar satu paparan lain iaitu “Reset password link has been sent. Kindly check your SMS for further instructions”
Tekan sahaja butang Done
Semak email yang dihantar oleh MySejahtera dari [email protected]
Ini adalah contoh kandungan email tersebut:”You can change your password using theURL: https://mysejahtera.malaysia.gov.my/home/#/reset-password/iABCfgdhdg8714l060870xa98GbhfrkILKMH”Login to see more.This is an automatically generated email. Please do not reply to this message.”
Klik link yang ada dalam SMS tersebut menggunakan browser seperti Google Chrome, Firefox, Safari dan lain-lain
Tunggu sehingga laman web tadi siap loading
Setelah selesai loading, akan keluar paparan berikut:

Select your new password and enter it below
Masukkan kata laluan baru di ruangan New Password
Sahkan kata laluan tadi di ruang Re-enter Password

Tekan butang Reset Password
Proses tukar kata laluan MySejahtera menggunakan email sudah selesai

3. MySejahtera Forgot Password tak berfungsi?
Jika anda mempunyai masalah untuk reset dan login, boleh hubungi customer service MySejahtera.

Klik pautan ini: https://mysejahtera.malaysia.gov.my/help/
Untuk memudahkan urusan untuk reset kata laluan anda, pergi ke bahagian Pilih Bahasa dan pilih Bahasa Melayu terlebih dahulu
Tekan butang Mula,
Seterusnya, di bahagian MySejahtera: Bagaimana kami boleh membantu anda?, akan ada beberapa pilihan:

A Saya tidak dapat mendaftar
B Saya tidak boleh log/akses masuk ke aplikasi
C Saya menghadapi masalah untuk mengimbas kod QR/ daftar masuk
D Saya ingin bertanya mengenai kategori risiko / penilaian kesihatan
E Saya ingin mengemaskini maklumat peribadi
F Saya telah disahkan positif COVID 19 positif dan sedang menunggu untuk dihubungi oleh KKM
G Saya perlu maklumat mengenai VAKSIN – COVID 19
H Hal-hal lain?

Pilih B
Akan keluar beberapa pilihan lain
MySejahtera akan memberikan solusi
Sekiranya masih lagi tidak menjawab persoalan, klik “Ia tidak berfungsi”
Seterusnya, masukkan nombor telefon atau email supaya pihak My Sejahtera boleh menghubungi anda
Tekan butang Hantar
Selesai

Akhir kata
Lupa password MySejahtera itu biasa. Jika kebetulan tak boleh scan, beralih ke tepi dan berikan laluan pada orang lain untuk scan QR code My Sejahtera terlebih dahulu.
Selesaikan mana yang penting dahulu.
Semoga bermanfaat.


Home / Travel

25 Tempat Menarik di Kuala Terengganu (Rugi Kalau Tak Pergi)

Kuala Terengganu, jika disebut namanya, pasti kita akan terbayang-bayang pantai yang pasirnya halus dengan laut yang biru. Keindahan bandarayanya yang masih mengekalkan tradisi menjadi sajian mata kita. Makanan yang terkenal seperti celup tepung dan keropok lekor juga pasti akan menjadi ‘to-go list‘ kita. Tempat menarik di Kuala Terengganu memang banyak dan pasti akan memerlukan kita untuk bercuti selama beberapa hari. Satu hari memang tidak akan cukup.
Bandaraya ini juga diberi gelaran Bandaraya Warisan Pesisir Air kerana lokasinya di tepian pantai dan bandarnya yang banyak mengekalkan seni bina lama. Kedudukan Kuala Terengganu adalah terletak di bahagian tengah negeri Terengganu, sesuai dengan fungsinya sebagai ibu negeri. Terletak di kawasan sungai Terengganu dengan pusat bandarnya berada di muara sungai Terengganu, menghadap Laut China Selatan di bahagian timur dengan dikelilingi oleh persisiran pantai berpasir dan landai.
Di sini kami kongsikan tempat menarik di Kuala Terengganu untuk anda lawati.
Tempat menarik di Kuala Terengganu
1. Muzium Negeri Terengganu
Apa yang menarik di muzium ini? Antaranya ialah muzium ini merupakan kompleks muzium terbesar di Asia Tenggara, dengan menempatkan empat blok utama dan juga mempunyai muzium maritim dan lima rumah tradisional. Wahh mesti best jika dapat ke sini kan? Kompleks muzium ini mempunyai sebuah muzium utama, muzium maritim, muzium perikanan, empat rumah tradisional, taman botani serta taman ulam. Mesti seharian juga jika ke sini kan.
Terletak di Bukit Losong, Kuala Terengganu, ia dibina dengan landskap taman yang mengembalikan kegemilangan Terengganu yang terkenal dan kaya dengan sejarah budaya. Kompleks ini juga mempunyai senibina menarik yang terinspirasi dari istana lama. Muzium utamanya mempunyai beberapa galeri yang mempamerkan perkembangan petroleum, senjata tradisional, seni Islam dan banyak lagi.
Harga tiket hanyalah RM5 untuk seorang dan kaunter tiket terletak di Jeti Shahbandar, berhadapan Pejabat Pos Utama.

2. Taman Tamadun Islam
Jika anda ingin melawat monumen Islam serata dunia, anda boleh melawat di Taman Tamadun Islam ini. Kompleks ini mempamerkan 21 replika bangunan berkaitan sejarah Islam dunia.

Tarikan utama di sini termasuk Masjid Negara (Malaysia), Dome of the Rock (Palestin), Masjidil Haram (Arab Saudi), Al-Hambra Citadel (Spain) dan Taj Mahal (India). Terdapat juga Mimbar Kalyan (Uzbekistan), Makam Abu Nasr (Afghanistan), Mimbar Berputar Samarra (Iraq), Masjid Mohd Ali (Kaherah), Masjid Besar Qairawan (Tunisia), Masjid Besar Agadez (Nigeria), Aleppo Citadel (Syria), Masjid Kul Syarif (Russia) dan Mimbar Xian, China.
Jika anda sukakan senibina dan tamadun Islam, Taman Tamadun Islam ini akan memberikan anda pengalaman yang sangat indah! Taman Tamadun Islam ini memang menarik jika anda sukakan seni bina dan monumen. Di sini anda akan dapat melihat dengan lebih jelas antara monumen Islam yang termahsyur di dunia.

3. Kampung Losong
Setelah melawat Muzium Negeri Terengganu, pastinya anda akan lapar. Jangan lupa singgah di sini untuk memberi keropok lekor. Kampung Losong memang terkenal dengan keropok lekornya dan diiktiraf sebagai Pusat Perniagaan Keropok Lekor oleh kerajaan negeri Terengganu.

Terdapat banyak gerai yang menjual keropok lekor di sini, anda boleh pilih mengikut citarasa anda. Yang pasti semuanya sedap-sedap! Jangan lupa juga untuk membeli lebih untuk diberikan sebagai buah tangan kepada keluarga dan jiran.

4. Masjid Kristal
Sebagai masjid pintar pertama di Malaysia, pastinya ia menjadikan Masjid Kristal antara tempat menarik di Kuala Terengganu. Terletak di Taman Tamadun Islam, ia satu-satunya masjid yang dibina menggunakan kaca dan keluli di negara ini. Masjid yang menerapkan kehebatan seni bina Islam Moorish ini juga mempunyai 51 kubah dan lengkap dengan empat menara yang pasti membuatkan anda kagum.
Kedudukan masjid yang terletak di tengah Sungai Terengganu dan terlihat jelas daripada Jambatan Sultan Mahmud juga menjadikan pemandangannya sangat indah. Anda pasti terpesona dengan keindahan Masjid Kristal terutama apabila ia berkilau terkena sinaran matahari. Walaupun kubahnya diperbuat daripada kaca, ia tidak menyebabkan jemaah di dalam masjid berasa panas kerana dilengkapi dengan pendingin hawa. Jadi anda boleh beribadah dengan selesa.

Masjid ini juga sangat cantik jika anda datang pada waktu malam. Disinari dengan sistem pencahayaan yang menarik, pasti akan mengkagumkan anda. Jangan lupa untuk bergambar di waktu malam juga di sini. Pasti gambarnya cantik-cantik belaka.

5. Bot Penambang Jeti Seberang Takir
Jika anda ingin merasakan pengalaman menaiki bot seperti orang zaman dahulu, boleh cuba menaiki bot penambang di Jeti Seberang Takir. Bot ini menghubungkan Seberang Takir dengan Bandar Kuala Terengganu. Penduduk di sini memang menggunakan khidmat bot penambang untuk pergi dan balik. Namun setelah jambatan baru siap, sudah tidak ramai yang menggunakan khidmat ini. Jadi sebelum perkhidmatan ini sudah tiada lagi, kita harus mencuba pengalaman ini.
Bayaran yang dikenakan untuk menaiki bot ini hanyalah RM1 seorang.

6. Pusat Sains dan Kreativiti Terengganu
Seterusnya, antara tempat menarik di Terengganu ialah Pusat Sains dan Kreativiti Terengganu. Di sini merupakan pusat yang menempatkan pelbagai alatan sains yang interaktif dan berkonsepkan permainan. Kanak-kanak yang datang ke sini pasti akan teruja dengan alatan yang terdapat di sini.
Antara tarikan utama di sini ialah Planetarium. Jika anak-anda atau anda sendiri berminat dengan sains dan teknologi angkasa lepas, jangan lepaskan untuk singgah di sini. Pengunjung di sini dapat menyaksikan sendiri simulasi dan dokumentari mengenai angkasa dalam 3D yang dipancarkan pada ‘Dome’ (Kubah). Mereka akan dapat merasai pengalaman menjelajah ke angkasa lepas yang dipenuhi bintang-bintang, planet, meteor dan pelbagai lagi.
Harga tiket bagi ‘Walk-In‘
Dewasa – RM 10.00
Kanak-Kanak – RM 6.00
Portable Dome – RM 2.00
Pakej Keluarga (2 Dewasa & 3 Kanak-kanak) – RM 40.00
*Harga termasuk tayangan Portable Dome
*Warganegara Malaysia diberikan diskaun sebanyak 50%
*Bagi pemegang kad ‘orang kurang upaya’(OKU) diberikan diskaun sebanyak 40%

PAKEJ SCIENTIST JUNIOR
Pra Sekolah / Sekolah Rendah – RM 16.00
Sekolah Menengah – RM 20.00
*Harga termasuk Galeri Sains, Pameran Bertema & Portable Dome* Warganegara Malaysia diberikan diskaun sebanyak 50%
* Bagi pemegang kad ‘orang kurang upaya’(OKU) diberikan diskaun 60%
PROGRAM CUTI SEKOLAH
– Spark your creativity program
– STEMEC program
– Science in English

Alamat : Jalan Kampung Laut, Taman Chendering Utama, 21080 Kuala Terengganu, Terengganu.
Nombor Telefon : 09-617 4004
Waktu Operasi : 9:00 a.m – 5:00 p.m

7. Pasar Payang
Kaki shopping pasti rugi kalau tidak singgah ke Pasar Payang yang terletak berdekatan Sungai Terengganu ini. Boleh dikatakan Pasar Payang ini tempat wajib jika berkunjung ke Kuala Terengganu. Barangan yang dijual di sini sangat meriah dan murah. Walaupun murah, pengunjung masih boleh tawar-menawar jika membeli.
Untuk pengetahuan anda, terdapat juga ‘Payang Walk’ yang dibuka di luar Pasar Besar Payang ini. Ia dibuka pada setiap Jumaat, Sabtu dan Ahad dari pukul 5 petang sehingga 12 tengah malam. Jika malam-malam anda tidak tahu mahu ke mana, boleh berkunjung ke ‘Payang Walk’ ini.
Selain dari tempat membeli belah, terdapat juga ruangan untuk anda mencuba aktiviti lokal di sini seperti mencanting batik, membuat wau, menganyam tikar dan membuat ukiran. Boleh cuba jika anda ingin mengetahui sejauh mana bakat seni anda.

8. Wanisma Craft & Trading
Jika anda penggemar koleksi cenderamata, pastikan anda singgah ke Wanisma Craft & Trading. Pusat ini merupakan pusat menjual barangan kraf dan cenderamata yang diperbuat daripada barangan logam dan tekstil. Antara kraf barangan logam yang boleh didapati di sini ialah seperti keris, tepak sirih dan pasu. Manakala tekstil seperti songket dan batik menjadi pilihan popular pengunjung terutama wanita.
Selain itu, anda juga boleh melihat sendiri bagaimana barangan kraf ini dihasilkan. Proses untuk menghasilkan barangan ini tidaklah mudah dan anda pastinya boleh belajar sesuatu tentang warisan peninggalan nenek moyang kita yang kaya dengan nilai estetik ini.

9. Masjid Tengku Tengah Zaharah (Masjid Terapung)
Dikenali sebagai ‘Masjid Terapung’ menjadikannya antara salah satu tempat menarik di Kuala Terengganu yang harus anda kunjungi. Anda boleh ke sini untuk beribadat dan seterusnya pasti akan kagum dengan seni binanya. Bercirikan tamadun Islam terdahulu dan dengan gabungan pengaruh moden dan ‘Moor’, pasti akan membuatkan anda terpukau. Reka bentuk masjid ini mendapat inspirasi daripada reka bentuk masjid yang terdapat di zaman Othmaniah. Masjid ini bukan sahaja indah dari seni reka bentuknya, namun hiasan dalaman dan persekitarannya juga pasti akan memukau anda.
Kedudukan strategiknya di tepi Jalan Sultan Mahmud sangat memudahkan pengunjung untuk beribadah di sini. Pada malam hari, masjid ini juga kelihatan sangat cantik. Dibina di atas pelantar terapung, memang membuatkan masjid ini salah satu masjid yang sangat unik.

10. Kompleks Kraf Noor Arfa
Batik Noor Arfa memang tidak asing lagi bagi peminat batik terutamanya kaum wanita. Tahukah anda, batik Noor Arfa ini berasal dari Terengganu? Bagi peminat batik, boleh dikatakan kompleks ini merupakan syurga batik untuk anda.
Selain membeli-belah di sini, anda juga dapat menyaksikan sendiri demonstrasi pembuatan batik. Anda akan dibawa oleh seorang pemandu pelancong untuk menerangkan proses pembuatan batik kepada anda. Terdapat beberapa jenis demonstrasi batik seperti batik terap, batik blok, dilukis tangan dan juga batik canting. Selain batik, anda juga boleh melihat demonstrasi tenunan songket yang masih menggunakan kaedah tradisional sejak turun temurun. Bukan itu sahaja, demonstrasi arca kaca juga terdapat di sini. Wah bermacam aktiviti juga di sini.
Yang menariknya di sini, selain membeli pakaian yang telah siap dijahit, anda juga boleh menempah baju dengan menggunakan khidmat tukang jahit mereka sendiri.

11. Pusat Budaya Kraf Terengganu
Terengganu memang kaya dengan hasil seni kraf yang sangat mengekalkan warisan kita. Sangat rugi jika kita tidak ambil tahu akan warisan budaya kita. Di Pusat Budaya Kraf Terengganu, anda boleh melihat dengan lebih dalam serta mempelajari bagaimana hasil seni kraf tangan dihasilkan.
Di sini pengunjung boleh menyaksikan sendiri kemahiran serta kesabaran untuk menghasilkan kraf. Antara kraf yang terdapat di sini ialah seperti hasil tekstil seperti songket dan batik. Selain itu, anyaman mengkuang dan pandan juga terdapat di sini. Pengunjung juga boleh membuat tempahan mengikut citarasa mereka sendiri. Barangan tembaga dan logam juga boleh didapati di sini. Pasti semua ini akan menarik minat anda dan jangan lupa membeli hasil di sini juga!

12. Istana Maziah
Istana Maziah adalah antara istana tertua yang masih digunakan di Terengganu. Ia dibina selepas istana asal yang musnah akibat kebakaran. Tahukah anda, istana ini dibina menggunakan campuran bahan binaan iaitu kapur, tanah liat, garam pasir, putih telur dan gula. Menarik betul fakta ini!
Senibina istana ini diilhamkan daripada senibina Perancis dan Eropah dan menggunakan ukiran tempatan sebagai hiasan dalaman. Walaupun tidak dibuka untuk orang awam, anda boleh mengambil gambar kenangan di pintu gerbangnya. Lokasi istana ini juga tidak jauh daripada Pasar Besar Kedai Payang. Anda boleh berjalan kaki sahaja dari sini.

13. Pantai Pandak
Pantai Pandak atau lebih dikenali sebagai Pantai Chendering ini merupakan salah satu tempat menarik di Kuala Terengganu yang mesti anda lawati. Pantai ini terletak di kawasan perkampungan di jalan utama Marang-Terengganu. Persekitaran yang berbatu menjadikan pantai ini lokasi yang sangat cantik jika anda suka mengambil gambar pemandangan.
Tempat ini juga sangat sesuai jika anda mahu berkelah di sini. Jika ingin mandi, dinasihatkan untuk mengetahui kekuatan ombak terlebih dahulu kerana ombak di sini agak kuat dan permukaan dasarnya juga agak ke dalam. Jika anda mahu sekadar mengambil angin, jangan lupa singgah di warung celup tepung di sini juga.

14. Kota Lama Duyong
Kota Lama Duyong ini merupakan destinasi wajib jika anda bercuti ke Kuala Terengganu. Di dalam kota ini terdapat beberapa buah rumah tradisional yang masih asli sejak dibina. Rumah ini juga merupakan rumah yang asli dan bukan replika namun telah melalui beberapa pembaikan kerana banjir.
Terletak di Pulau Duyong, reka bentuknya menyerupai Istana Kecil Raja Melayu pada zaman dahulu. Uniknya kota ini diperbuat daripada bahan-bahan campuran seperti kapur, putih telur, madu, batu, pasir dan lain-lain. Anda akan lihat kelainan dindingnya yang berbeza dengan dinding biasa kerana ia tidak menggunakan simen. Ukiran di sekeliling rumahnya juga sangat unik dan pastinya akan membuat anda terpesona.
Untuk ke sini, anda perlu memandu melalui Jambatan Sultan Mahmud dahulu.

15. Panorama Cafe, Bukit Panorama
Jika anda bercuti di Kuala Terengganu, anda wajib ke Panorama Cafe di Bukit Panorama. Pasti indah sahaja rasanya menjamu selera sambil menikmati pemandangan malam Bandar Kuala Terengganu. Seusai makan anda boleh mengambil gambar kenangan berlatarbelakangkan Bandar Kuala Terengganu ini.
Di sini terdapat pelbagai jenis makanan yang sedap-sedap. Terdapat menu Western dan tempatan yang dihidangkan di sini. Set sate juga turut menjadi hidangan popular di sini. Pastikan anda datang awal kerana cafe ini selalu penuh terutamanya di hujung minggu.

16. Waterfront Kuala Terengganu
Kuala Terengganu Waterfront atau lebih dikenali dengan nama KT Waterfront merupakan antara salah satu tempat menarik di Kuala Terengganu yang harus anda kunjungi. Terletak di sepanjang Jalan Hiliran di Pulau Kambing, di sini merupakan taman awam yang sangat sesuai untuk anda bersiar-siar di waktu petang bersama keluarga. Jaraknya yang hanya 2km dari pusat bandar raya juga menjadi tempat kegemaran penduduk tempatan di sini untuk melepaskan lelah selepas seharian bekerja.
Pada waktu malam juga sangat meriah di sini terutamanya dengan kehadiran kaki pancing. Anda dinasihatkan untuk berhati-hati jika membawa anak kecil atas faktor keselamatan. Di sini juga terdapat banyak pilihan kafe dan restoran untuk anda menjamu bersama keluarga sambil menikmati pemandangan sungai Terengganu.
Berdekatan sini juga terletak Jeti Lembaga Kemajuan Ikan Malaysia. Anda boleh membeli ikan dan hasil laut di sini kerana murah dan segar.

17. Warung Pok Nong
Kalau ke Terengganu, tak sah kalau tidak makan celup tepung. Dengan kedudukannya yang terletak di tepi pantai, hasil laut tidak dinafikan memang segar dan murah. Antara warung celup tepung yang terkenal ialah Warung Pok Nong. Selain ikan celup tepung, terdapat lagi hasil laut yang lain seperti udang dan sotong yang dihidangkan di sini. Keropok lekor juga menjadi antara menu popular di sini.
Warung ini sentiasa penuh lebih-lebih lagi di musim cuti sekolah atau hujung minggu. Makan celup tepung sambil menghayati pemandangan yang indah pasti akan memberikan anda pengalaman yang seronok di sini! Warung ini dibuka setiap hari kecuali hari Selasa bermula pukul 3.30 petang sehingga 8 malam.

18. Chinatown, Kuala Terengganu
Ingatkan di Kuala Lumpur sahaja ada Chinatown, di Kuala Terengganu juga ada Chinatown rupanya. Jika anda suka berjalan-jalan, singgah ke sini untuk menghayati dengan lebih dekat bangunan di sini. Kedai-kedai di Chinatown ini memiliki auranya yang tersendiri yang pasti akan membuatkan anda lupa berapa lama anda di sini.
Lorong-lorong di sini juga mempunyai temanya yang tersendiri seperti Lorong Warisan Dunia, Lorong Kenangan, Lorong Penyu dan lain-lain. Memang rugi jika anda tidak mengambil gambar kenangan di sini. Reka bentuk bangunan kedainya yang masih mengekalkan konsep lama juga sangat cantik dan sangat sesuai untuk diupload di media sosial anda.

19. Nasi Dagang Atas Tol
Seperti yang kita tahu, nasi dagang memang merupakan salah satu makanan tradisional yang cukup terkenal di Terengganu. Antara restoran popular untuk nasi dagang di Terengganu semestinya Nasi Dagang Atas Tol. Restoran ini sungguh terkenal dan sebaik-baiknya selepas Subuh anda sudah kena beratur kerana restoran ini terlalu terkenal dengan kesedapan nasi dagangnya.
Dihidangkan dengan daun pisang, aromanya memang membuatkan pengunjung tak cukup. Kebiasaannya mereka akan membungkus pula nasi dagang ini kerana terlalu sedap. Jangan lupa singgah ya! Sila datang awal juga untuk memastikan anda dapat merasa nasi dagang ini.

20. Taman Awam Lagun Kuala Ibai
Jika anda singgah untuk beribadah di Masjid Tengku Tengah Zaharah (Masjid Terapung), berdekatan dengan anda terdapat Taman Awam Lagun Kuala Ibai. Kawasan ini merupakan teluk Sungai Ibai dan memang menjadi tumpuan untuk kaki pancing. Pada waktu petang kawasan ini memang akan penuh dengan orang ramai yang bersiar-siar mengambil angin pantai. Kawasan ini memang menjadi tempat tumpuan kanak-kanak mandi pantai kerana airnya yang surut.
Datang ke sini di waktu petang boleh membuatkan anda lupa akan masalah dunia dan sepertinya anda akan berada di tempat yang tersendiri. Nyaman dan tenang. Anda juga boleh mengisi perut dengan makanan ringan yang dijual di gerai-gerai di sini seperti keropok lekor, sate ikan dan lain-lain.

21. TTI River Cruise
Jika anda melawat Taman Tamadun Islam, anda juga boleh bersiar-siar menaiki bot dengan TTI River Cruise. Dengan menaiki bot ini, anda akan dibawa mengelilingi Pulau Duyong. Di sini anda akan dapat melihat dan menyusuri beberapa tempat yang menarik seperti Muzium Negeri, Pulau Sekati, Seberang Takir, Pulau Warisan dan termasuklah Masjid Kristal.

Perjalanan menaiki bot ini adalah lebih kurang selama 45 minit. Harga yang ditawarkan bermula RM16.00 untuk kanak-kanak dan RM20.00 untuk dewasa. Terdapat juga harga pakej sekali untuk Taman Tamadun Islam. Anda boleh lihat harga tiket yang ditawarkan di sini.

22. Uptown Kontena
Seterusnya, tempat menarik di Kuala Terengganu yang anda harus kunjungi ialah Uptown Kontena. Uptown Kontena atau dikenali sebagai Dapo Pata merupakan antara tarikan terbaru di sini. Di sini terdapat banyak kafe yang diperbuat daripada kontena dan berkonsepkan ala-ala hipster. Sesuai sangat jika anda suka mengambil gambar untuk upload di media sosial anda.
Yang menariknya di sini, sambil makan kita juga boleh berhibur. Terdapat persembahan seperti muzik, pelukis, pemain api atau ular, ahli silap mata dan ahli seni belon. Wah pasti meriah di sini. Sambil makan boleh juga berhibur.
Uptown Kontena ini terletak di Gong Badak, Kuala Terengganu. Terletak di tepi Pantai Tok Jembal, sambil makan juga anda boleh menghirup udara pantai.

23. Pulau Warisan
Jika Shah Alam ada I-City, Terengganu pula ada Pulau Warisan. Kenapa? Pulau buatan manusia ini dihiasi dengan aneka warna lampu LED yang menghiasi pelbagai jenis replika pokok tiruan, ala-ala di I-City. Anda mesti datang ke sini pada waktu malam untuk suasana yang lebih meriah dan cantik untuk mengambil gambar.
Selain dengan hiasannya, di sini juga terdapat banyak kafe untuk anda mengisi perut sambil menikmati pemandangan Sungai Terengganu. Selain itu, pertandingan lumba perahu layar juga sering dianjurkan di sini. Bukan itu sahaja, jika anda datang pada waktu yang tepat, anda akan dapat menyaksikan perayaan dan festival keagamaan yang diadakan oleh masyarakat Cina Terengganu di sini seperti Tahun Baru Cina dan Pesta Tanglung.

24. Pulau Duyong
Menurut lagenda, Pulau Duyong mendapat namanya dari dua ekor ikan duyung telah terdampar di pantai sewaktu musim air surut di pulau ini. Wah, menarik juga fakta ini kan. Terdapat beberapa tempat menarik yang anda boleh lawati jika berkunjung ke Pulau Duyong ini. Selain Kota Lama Duyong yang kami kongsikan di atas, pulau ini juga terkenal dengan tempat yang membuat bot tradisional. Terdapat dua bangsal membuat bot yang sangat terkenal di seluruh dunia iaitu milik Pak Lah dan Hassan Ali. Jangan lupa singgah ke sini dan pastinya anda mempelajari sesuatu dari sejarah di sini.
Selain itu, Pulau Duyong juga mempunyai galeri seni dan muzium. Anda boleh meneroka kawasan ini yang pasti memberi anda banyak ilmu baru. Jangan lupa juga singgah ke jeti Pulau Ketam. Jeti ini merupakan tempat untuk aktiviti nelayan dan anda boleh lihat banyak bot nelayan yang berlabuh di sini. Untuk mengambil gambar juga sangat cantik bagi anda yang inginkan nilai estetik dalam gambar kenangan anda.

25. Fauzi Nasi Kerabu (World Best Street Food)
Jika anda datang ke Kuala Terengganu untuk jalan-jalan cari makan, pastikan anda singgah ke Fauzi Nasi Kerabu. Hidangan Fauzi Nasi Kerabu pernah disenaraikan dalam “Top 50 List of the World Street Food Congress 2017”. Apa yang membuatkan nasi kerabu di sini sedap sangat sehingga mendapat gelaran ini? Pastinya dengan teknik masakannya kerana makanan di sini masih menggunakan teknik pembakaran yang tradisional iaitu menggunakan arang. Aroma yang diberikan memang tiada tandingannya jika dibandingkan dengan teknik pembakaran moden.
Nasi kerabu di sini disajikan dengan pelbagai jenis lauk seperti ayam bakar, daging bakar, telur masin dan pelbagai jenis ulam. Selain itu, hidangan lain seperti nasi lemak dan mi goreng turut ada dijual. Tapi yang wajib rasa mestilah nasi kerabu. Terdapat beberapa cawangan restoran ini iaitu di Wakaf Tengah dan Gong Badak.

Akhir kata
Sekian perkongsian kami mengenai tempat menarik di Kuala Terengganu. Selepas ini anda boleh plan percutian anda dengan sebaiknya kerana sehari memang tak cukup untuk meneroka Kuala Terengganu ini. Selamat bercuti!